Bukedde Online - MZEE ZEDDE: Yewuunya Omusumba bw’akala amaaso n’amansa entungo nga teyeesiseemuyadde akatono\nAbavunaanibwa okutta Kaweesi beeyanjudde mu kkooti\nAba Ghetto beegaanye Butchaman 'Butchaman twesonyiwe'\nPoliisi ekutte 30 mu kikwekweto\nMZEE ZEDDE: Yewuunya Omusumba bw’akala amaaso n’amansa entungo nga teyeesiseemuyadde akatono\nMzee Zedde: Yeewuunya abakazi abagaana okukebeza...\nKabona osuubirwa okuba mu kyambalo ekitaliiko bbala wadde olufunyiro anti ne Yesu bwe yali ava ku nsi yakikkaatiriza nti, alidda okukima Ekkanisa etaliiko bbala wadde olufunyiro. Naye weewuunye ggwe wafunye dda ebbala noolwekyo weekube mu kifuba olabe.\nMZEE Zedde yeewuunya Omusumba Bugingo okugwa eddalu ekkankada n’atandika okumansa entungo! Nazzikuno nga wano ewaffe eby’omunju tebitottolwa naddala eby’omu kisenge. Ssebo wange mukulu Bugingo watandise ddi okuba n’ebbeetu okutottola eby’omunju?\nMukulu wagenze wala bwe watuuse n’okubala emirundi gye wanoga ebisoobooza. Si ggwe wagambye nti gyali 100 gyokka! Ye abange ka mbuuze, olwo egiragibwa mu mateeka gyo giba emeka? Ekizibu ky’olina mukulu Bugingo olina ekifo ekitali kya bulijjo kubanga oli kabona.\nMukyala wo kyandibadde kya bbeeyi nnyo naddala mu mulimu gw’obusumba gwemulimu. Naye kyannaku okulaba nga mutuuse mu mbeera y’okwanika obuziina n’oggulawo ekisenge buli omu ne yeerolera.\nGgwe teebereza ebigambo by’ozze oyogerera mukazi wo engeri gye bimutadde ebiwundu ku mutima kyokka ye azze akiraga lunye nti ye akyakwagala era ebibatabula bintu bitono nnyo ebyandibadde tebyawula bantu bafumbo abalina zadde nga bamaze mu bufumbo emyaka 29.\nNawulidde ennaku ku mukolo kwe baakutikkiriridde dipulooma y’obuweereza ne hhamba nti laba essanyu eryandibadde awo nga mukyala wo bwe muzze mutambula mu lugendo lwammwe olujjudde ebisirikko n’obuyiringito nga yali awo ku lusegerelwo n’abaana bammwe naye kya nnaku tewali n’omu ku baana yabaddewo kulaba ku ssanyu lya kitaabwe.\nEmbeera eyandituusizza abafumbo nga balina obuweereza bwa Katgonda okwawukanira mu kkooti eteekeddwa okubeera nga tegumiikirizika kuba bw’obeera omuweereza obeera ttaala eyakira abagoberezi bo naye weewuunye ettaala esuubirwa okuvaamu ekitangaala ate bw’evaamu ekizikiza!\nGye buvuddeko nga muli wamu ne mukyala wo mwebaza Katonda okumuwonya nti era okuwona ekirwadde ekyo kyali kyamagero okuva eri Katonda kati ekyewuunyisa, mumala mutya okufuna obuwanguzi nga buno mu kifo kye mwandibadde mujaguza ate ne mwawukana!\nKyabuvunaanyizibwa ku ludda lwo okukukuuma ekitiibwa kya famire yo erimu omukazi n’abaana era ogatteko ne famire ennene Katonda gye yakukwasa nga ky’ekisibo ky’olunda ku lulwe, abantu abali mu mikono gyo baleme okukosebwa mu birowoozo olw’ebintu ebigenda mu maaso wakatiiwo ne mukyalawo.\nGgwe kubisaamu akafaananyi eri omugobereziwo alina embeera gy’ayitamu eyeefanaanyirizaako n’eyiyo ayinza okujja gy’oli omuyambe agiyitemu nga ggwe omulyoyi we ow’omwoyo? Wano wabaawo okusoomoozebwa kubanga nawe gy’azze, akusanga mu mbeera yemu olwo ne wabulawo ayamba munne.\nAbasumba b’Abalokole mu ggwanga wano we bafunidde okusoomoozebwa okunene nga tebasobola kugonjoola kizibu nga kino ekiba kigudde ku omu ku bo kubanga baalemwa okubeera mu kibiina ekimu ekibagatta ekiyinza okukangavvula Omusumba yenna avudde ku mulamwa.\nAbasumba bangi bw’obeetegereza abaliko ebikyamu bye bakoze tebalina kibiina kyonna mwe bagwa n’olwekyo ne bw’asobya okumukangavvula kubeera kuzibu kubanga awoza kimu nti si ggwe anninako obuvunaanyizibwa.\nTekinologiya ayongedde obwenzi mu maka'\nEbintu abakazi bye balina okukola okunyumisa akaboozi\nAbavunaanibwa okutta Kaweesi beeyanjudde...\nNga bakulembeddwa munnamateeka waabwe, Geoffrey Turyamusiima, okuva mu Wameri & Company Advocates beeyanjudde mu...\nAba Ghetto beegaanye Butchaman...\nKawooya yagambye nti ku lunaku Museveni lwe yali e Katwe, abavubuka b’omu Ghetto e Katwe tebaayitibwa newankubadde...\nKkooti eragidde ofiisa wa poliisi...\nKKOOTI enkulu ewozesa emisango gy’engassi eragidde dayirekita w’ekitongole kya poliisi ekikola ku by’okugula ebikozesebwa...\nPoliisi ekutte 30 mu kikwekweto...\nPaul Kibuuka ssentebe wa Kiggundu zooni yategeezezza nti obumenyi bw’amateeka buba ng’obukendeeramu mu kitundu...\nAbavunaanibwa mu gwa Kaweesi beeyanjudde...\nBano baali baakwatibwa oluvannyuma lw'ettemu mu bitundu by'e Kkulambiro gye battira omugenzi Kaweesi mu 2017.


Bukedde Online - Mutesa yaggulawo enkolagana ya Uganda n'amawanga amalala\nBiibino ebitundu ebirala ebyefudde mmo mu ...\nOkufuuka Pulezidenti, Ssekabaka Mutesa yalondebwa Palamenti, n’amyukibwa Sir. William Wilberforce Nadiope Kajumbula eyali Kyabazinga wa Busoga.\nMuteesa ne Empula Sselasie\nBya AMBASADA WILLIAM SOLOMON KABOGA MATOVU\nNDI muwi w'amagezi owa Ssaabasajja Ronald Muwenda Mutebi II, nasomera St. Mary's Kisubi, King's College Budo ne Boston University. Nakuguka mu nkolagana n'amawanga amalala (International Relations and Diplomacy).\nMbadde mubaka w'eggwanga okuva mu 1964. Mpeerezza mu nsi nnyingi nga; Ghana (1966-1967), Ethiopia (1971-1972), China (1972-1977), Buyindi (1977-1979), Russia (1967-1970), Bungereza (1988-1990), Congo/Zaire (1986-1988) n'endala, nga nkolera Minisitule y'ensonga Ezeebweru.\nBwe nakomawo kuno, ne mpeereza ku kitebe kya minisitule eno, nga nkulira ekitongole ekyaniriza abagenyi nga ‘Chief of Protocol' ne nkulira n'ebya paasipooti.\nSsekabaka Mutesa II saabeerako naye, naye namumanya okuva mu buto kuba bazadde bange baali baami.\nMuteesa ku Nnamulondo.\nYafuuka Pulezidenti eyasooka owa Uganda nga 9/10/1963, bwe gwawera omwaka mulamba nga Uganda yeefuze, yadda mu kifo kya Sir. Walter Coutts, ebiseera ebyo eyali Gavana Genero ng'akiikirira Nnaabakyala wa Bungereza eyasooka okuba ‘Head of State' wa Uganda eyeefuze.\nOkufuuka Pulezidenti, Ssekabaka Mutesa yalondebwa Palamenti, n'amyukibwa Sir. William Wilberforce Nadiope Kajumbula eyali Kyabazinga wa Busoga.\nNasooka okulaba Ssekabaka Mutesa mu 1948 nga nkyali muto, bwe yali azze e Mityana okulambula ku bantu be ab'e Ssingo n'okubalaga Nnaabagereka Damalie gwe yali yaakawasa. Nali nsoma kibiina ekyokubiri e Namukozi.\nKitange Semu Kaboga, yali muwandiisi omukulu ku ssaza e Mityana ewa Mukwenda, nga mukamaawe ye mugenzi Erisa Nkoyoyo eyali Mukwenda, olwo nali nsoma ne mutabani we omugenzi Mpalanyi eyafuuka Ssaabalabirizi.\nOmulundi ogwokubiri okulaba ku Ssekabaka Mutesa, gwali mwaka 1951 ng'azze ku Ggombolola e Kalagala Bulemeezi, Ssaabasajja yali ava kusamba mupiira e Koko ng'ava mu Lubiri lwe e Bamunanika, nalingenze kuwummmula wa taata omuto Andereya Lubega, eyali oweggombolola mu kiseera ekyo.\nNaddamu okumulaba nga nsoma mu St. Mary's College Kisubi mu 1953 ku mpaka z'amaato eza Regatta ezaali ku mwalo e Kasenyi, ye yennyini mwe yavugira eryato, ate ne mmulaba ne ku mpaka z'emipiira gy'amasomero ez'akamalirizo ku mazaalibwa ge e Nakivubo mu mwaka gwe gumu.\nKye nzijukira obulungi, nga buli lwe tulaba ku Kabaka nga buli omu yeeyala wansi, ffenna abakulu n'abato.\nAMBASADA WILLIAM SOLOMON KABOGA MATOVU ANYUMYA.\nNovember 30, 1953, Abazungu bwe baawangangusa Ssekabaka Mutesa, e Kisubi gye nali nsoma abaana twagwamu ekiyongobero, Abaddugavu abaali ku ssomero ffenna ne twesaasaabaga, era eyali akulira abayizi eyayitibwanga Nsubuga yasalawo tukungubage nga tetwambala ngatto, n'abaana abaali batandise okumera ebirevu nabo ne babikuza, essomero lyabakkiriza okukikola okulaga okunyolwa kwabwe.\nTwalina etterekero ly'ebitabo nga ddene, nga mubaamu amawulire ag'enjawulo, twagasomanga okumanya ebifa ku Kabaka waffe n'eggwanga lyaffe, ate e Kisubi gye baakubiranga olupapula lw'amawulire olwa Munno, kale nga tumanya mangu amawulire.\nEmpapula z'amawulire ezaaliwo kwaliko; Uganda Argus, Munno, Matalisi, Uganda Eyogera, Uganda Empya, Pilot, Gambuuze nga zonna tuzigoberera.\nMu kiseera ekyo, we baatandikira Leediyo Uganda nga gavumenti egezaako okulaga nti, Kabaka talidda. Ago nga ge mawulire agaaweebwanga abantu ku mukutu omutongole ogwo entakera. Kyokka Olukiiko olukulu olwa Buganda lwagumyanga abantu nti, Kabaka alikomawo.\nWaaliwo abatono ku baami abakulu nga nabo bagamba nti Kabaka talidda kubanga Omuzungu bw'akukwatako kizibu okudda, kyokka ng'abasinga obungi bagumidde ku kya Kabaka kudda.\nObwakabaka bwawawaabira gavumenti ya Bungereza, nga bagamba nti baayita mu katundu (section) kakyamu okukwata Kabaka , looya Omuddugavu Apollo Kironde y'omu ku bapuliida ba Buganda abaaliko n'abalala okwali ne looya Omuzungu eyayitibwanga Dingle Foot.\nNNAABAKYALA WA BUNGEREZA AKYALA MU 1954\nOluvannyuma lwa Bungereza okuwa􀀃􀁋􀁋angusa Ssekabaka Mutesa mu 1953, Nnaabakyala wa Bungereza Elizabeth II, yakyala ku bugenyi obutongole mu Uganda okuggulawo ebbibiro ly'amasannyalaze (erya; Owen Falls Dam) e Jinja, kyali kyategekebwa dda nga y'alina okuliggulawo. Abaganda baagaana okumwaniriza era ne mu Buganda yakoma Ntebe.\nBwe yagenda e Jinja okuggulawo ebbibiro ly'amasannyalaze, yasisinkana Kyabazinga n'abakulembeze mu kitundu ekyo era yagenda e Katungulu mu kkuumiro ly'ebisolo erya Mweya National Park, gye yasisinkana Omugabe wa Ankole , Omukama wa Toro n'Omukama wa Bunyoro.\nAbakulu ba Buganda abasatu okwali; Katikkiro Paul Kavuma, Omulamuzi Matayo Mugwanya n'omuwanika Latima Mpagi, baamulabira mu maka g'Obwapulezidenti e Ntebe. Mu kukyala kwa Nnaabakyala kwonna, gavumenti ya Bungereza yaleeta amagye okuva e Kenya, okunyweza ebyokwerinda bya wano, nga batya nti Abaganda bayinza okumukolako obulabe.\nOluvannyuma lw'enteeseganya wakati w'ababaka ba Buganda ezeetabwamu ne Ssekabaka Mutesa e Bungereza, Buganda ne Bungereza baakola endagaano empya eya 1955. Okusinziira ku ndagaano eyo, Ssaabasajja yakomawo mu nsi ye nga 17/10/1955.\nWaaliwo okujaganya wonna mu Buganda nga kirangiriddwa nti Kabaka akomawo, era yalindirirwa enkumi n'enkumi z'abantu okuva e Ntebe okutuuka e Namirembe ku kkanisa gye yasookera okwetaba mu kusaba kw'okwebaza.\nEkiseera ekyo nali nkyasoma e Kisubi, era namulabira ku kiyitirirwa ekinene ennyo ekyali kizimbiddwa okumpi n'essomero lyaffe ku luguudo lw'e Ntebe. Amasomero amakulu agasinga obungi, gaatwalibwa mu kisaawe e Nakivubo okumwaniriza.\nMu mwaka gwe gumu ogwo, nalina kkwaaya gye nkulembera ku ssomero e Kisubi, twatwalibwa okumuyimbira ku mikolo gy'okumwaniriza ku Lubaga Social Center.\nMu April wa 1957 nga nsoma ku King's College Budo, nawerekera kitange Semu Kaboga e Mmengo bwe yali agenzeeyo okweyanza obwami bw'eggombolola ya Ssaabaddu e Busammuzi Buvuma mu maaso ga Ssaabasajja.\nOKULUMBA KABAKA MU 1966\nEmitawaana egyagwawo mu 1966, gyasanga n'akomawo dda okuva mu Amerika mu 1964, nga nneegasse ku Minisitule y'ensonga ezeebweru.\nEkitongole ekyo kyatondebwawo nga Uganda egenda okwefuga mu 1962, era mu March wa 1962, Ssaabaminisita eyasooka Benedicto Kiwanuka, yali amaze okulonda abantu babiri abaali bagenda okubeera ababaka; e Bungereza ne mu Kibiina ky'Amawanga Amagatte (United Nations). Abo ye Andrew Adimola e Bungereza ne Apollo Kironde mu UN.\nBenedicto Kiwanuka yavaako n'asikirwa Obote nga Ssaabaminisita, era yafuuka minisita omujjuvu ow'Ensonga Ezeebweru ku meefuga nga 09/10/1962, Apollo Kironde yamulekayo e New York, kyokka Adimola yamusikiza Timothy Bazarabusa.\nEkitongole ekyo ekipya, kyalonderwamu boofiisa abaava mu bitongole ebirala nga bakulu mu myaka ate nga bakugu mu bintu eby'enjawulo.\nMwalimu; Emmanuel Ndawula, Henry Kanyike ne Gerald Nsubuga. Abalala baakyusibwa okuva mu minisitule endala ne baleetebwa mu kitongole ekyo, mwalimu; Zed Bigirwenkya (eyafuuka omuwandiisi w'enkalakkalira), oyo yasikira Omuzungu Richard Posnett eyasooka okukikulira.\nYeegattibwako Sam Baingana nga Under Secretary, Matia Lubega, Eddie Wapenyi, Mark Ofwono n'abalala nga mwe mwali abamu abaweerezebwa ebweru, ku bitebe bya Bungereza mu nsi ez'enjawulo okweyongera okukuguka. Sam Odaka ne Vincent Rwomwaro be baali baminisita ababeezi mu kitongole ekyo.\nENKOLAGANA YA SSEKABAKA MUTESA NE MINISITULE Y'ENSONGA EZEEBWERU\nSir. Edward Mutesa bwe yafuuka Pulezidenti wa Uganda, yafuna enkolagana ey'enjawulo ne minisitule y'Ensonga Ezeebweru.\nAbabaka abapya bonna nga bamweyanjulira ate nga y'atuma ababaka ba Uganda ebweru, kuba baagendanga mu linnya lye, nga y'alina okuteeka omukono ku biwandiiko ebibatuma.\nEmikolo egikwatagana n'obuvunaanyizibwa obwo gyabanga gya njawulo mu nteekateeka n'ennyaniriza, era ebyo ye nga Pulezidenti byali bimukakatako nnyo. Yabikolanga bulungi era byamusanyusanga.\nEnnyambala ye yatuukagananga bulungi n'emikolo era n'abo abaali mu kitongole ekyo baamwegombanga era ne bagezaako okukoppa ennyambala ye.\nEntambula, ennyimirira, eneeyisa, enjogera n'obuntubulamu, byamwagaza nnyo abo bonna be yakolagana nabo. Mu abo mwalimu ab'enjawulo naye be yayagala ennyo nga; James Ngobi eyali ava e Busoga, Eddie Wapenyi eyali Omugisu, naye yakulira mu Buganda. Abo bombi yali ku mbaga zaabwe nga bawasa mu 1964.\nMu makkati ga 1964, Uganda yaggulawo ebitebe ebipya ng'eyongereza ku bibiri ebyaliwo okwali ekya; Bungereza ne United Nations era ebbaluwa ezaatuma ababaka abo, Sir Edward Mutesa yaziteekako emikono era n'abasiibula.\nKwaliko; USA yasindikayo Dr Solomon Asea, USSR (Yekosofati Engur), Ghana (Alloysious Obone), India (George Kamba), Arab Republic of Egypt (Paul Muwanga), Federal Republic of Germany (Leonard Basudde).\nAKAZIGIZIGI MU BUGANDA\nObulumbaganyi obwakolebwa ku Kabaka n'abantu ne battibwa bangi, ebikolwa ebyo byonna byateekawo embeera enzibu ennyo mu Buganda. Abantu beegugunga, enguudo ne ziggalibwa.\nMu mbeera eyo, gavumenti ya Obote yalangirira ebiseera eby'akabenje, n'eteekawo ne kafuyu ng'abantu tebakkirizibwa kutambula kiro, era abantu bangi battibwa n'abamu ne basibwa. Abaserikale ba Special Force baatalaaga Obuganda, nga balumba abaami b'amasaza n'amagombolola, abamu battibwa abalala ne baggalirwa e Luzira. Kitange Semu Kaboga eyali owaggombolola e Buyamba Kooki mu kiseera ekyo, nali simanyi nti akyaliyo mulamu.\nEra waalingawo abagamba nti Kabaka yattirwa mu Lubiri. Oluvannyuma lw'emyezi nga ebiri, Ssaabasajja Kabaka yaddamu okulabwako e Bungereza ng'ava mu nnyonyi mu July ng'atolose okuva e Uganda, ne kinnyonyolwa nti, yayitira Burundi okugenda e Bungereza.\nOlwo abantu gwe mulundi ogwasooka okumulabako ne bafuna ku ssanyu nti gyali mulamu ne bafuna essuubi ne batandika okulwana okumuzza akomewo ku Bwakabaka bwe.\nEbyo okubaawo byansanga ndi mubaka wa Uganda e Ghana, era ku nkomerero ya 1966, nakwatagana ne mukwano gwe Mark Gilbey eyabeeranga e Ghana ne Bungereza ne nkakasa nti Kabaka wange mmuwagira.\nNalina essuubi okumusisinkana mu September wa 1967, nayitira Bungereza ekiseera ekyo okugenda e Russia, naye Mark Gilbey eyali antuusaayo yansaba mpitire e Tangier (Morroco), n'agaana nga kiyinza okunviiramu obuzibu era saasobola kumusisinkana.\nAbaganda abaali bakola ku Kitebe kyaffe ekya Uganda e Bungereza baafuna obuzibu bwa maanyi naddala Gerald Nagenda Nsubuga, omu ku baali balabirira abaana b'ehhoma abaali e Bungereza.\nAmbassador Dr. Solomon Asea eyaddira Timothy Bazarabusa mu bigere, yawa ebiragiro boofiisa b'Ensonga Ezeebweru bonna obutabaako na ngeri yonna gye bakolagana ne Kabaka wadde abantu be.\nOmuntu omu eyawakanya kino mu lwatu yali Roy Nsereko eyali akola mu kitongole kya Coffee, eyabuuza nti, " ssinga abeera muntu wange", n'amuddamu nti bw'ajja mugobe, n'akiwakanya nti tekisoboka.\nOlutalo lwa 1966 mu Lubiri\nENTIKKO y'obukuubagano wakati wa Ssaabaminisita Obote, kabineeti ye, omuduumizi w'amagye ne Pulezidenti Sir Edward Mutesa yaliwo mu February 1966, nga February 22, 1966.\nObote yakwata baminisita be bataano nga bali mu Kabineeti e Ntebe n'abasiba, abo baali; Ibingira, Kirya, Ngobi, Lumu ne Magezi, abaali bakulembedde okulwanyisa Obote mu UPC ne mu gavumenti, era baali bamaze okumuggyamu obwesige nga bayita mu palamenti.\nBwe yamala okukwata baminisita¸yazzaako eyali omuduumizi w'amagye Brigadier Opolot gwe yasibira mu maka ge.\nMu kiseera kye kimu yakwata basajja ba Kabaka ab'amaanyi; James Lutaaya Mukwenda, Olutalo lwa Michael Matovu Pookino ne Ssebanaakitta eyali Ssekiboobo.\nOlwo ebyo nga biwedde, n'alumba Ssekabaka Mutesa nga May 24, 1966 Lubiri lwe e Mmengo.\nKu Ssande May 23, nakeera kugenda Kavumba okuliraana Wakiso okunona emmere, bwe nali nkomawo, nayitira ku luguudo lwa Kabakanjagala akawungeezi.\nNneeekanga okusanga, ebimotoka by'amagye nga bisimbye okumpi n'Olubiri. Bwe natuuka e Ntebe gye nasulanga, ziba ziwera ssaawa nga mwenda ez'ettumbi, ne tutandika okuwulira ebibwatuka. Olwo Olubiri baali balulumbye.\nEnkeera nagenda ku ofiisi z'Ensonga Ezeebweru, era nasanga abantu bangi bajagaladde, awo we twafunira obukakafu nti Olubiri lwali lulumbiddwa.\nBangi ku ffe twali banyiivu nnyo, naye nga tetulina bwe tukiraga kuba ofiisi za Obote zaali awo kumpi naffe, nga n'enkiiko ze zaali zigenda mu maaso.\nEky'ennaku, mukwano gwange gwe nakolaganga naye , Labani Oyaka eyali ava e Lango, ye yali mu kujaganya, era nga sisobola kumulaga nnaku yange ku byali bigenda mu maaso.\nEyo mu ttuntu ng'emmundu zisiriseemu, Oyaka yangamba nti; "Mutesa awedde," ne mpulira ng'ennaku enzita, yayagala okunsika mu mukono olw'essanyu lye yalina, kyokka ne sigumuwa.\nNga waayise akaseera, Obote yayita ababaka ba Uganda mu nsi z'ebweru okubabuulira lwaki Olubiri lwali lulumbiddwa, bye yabagamba ebisinga byali bya bulimba , yabategekera akabaga n'abagabula n'okunywa, era ebifaananyi bya Ssekabaka Mutesa ku kabaga ako ne biwanulwayo mu maka g'Obwapulezidenti ne byonoonebwa.\nOmubaka wa Uganda e Bungereza Timothy Bazarabusa, yali ava ku kabaga ako nga yeevuga n'ayingirira bbaasi eyali esimbye bwe yali addayo ku Kampalamukadde gye yasulanga.\nOlwokuba waaliwo Kafuyu, yalabwa nkeera ng'afiiridde mu mmotoka ng'alabika yali atamidde. Abaganda ne bawanuuza nti, okufa kwe kwava ku kwetaba ku mikolo egivvoola Kabaka.\nNga bwe yabinyumirizza Vivien Nakitende.\nOkulumba Olubiri lw'e Mmengo


Olubereberye 16:2,Olubereberye 20:18,Olubereberye 29:31 LCB - Salaayi n’agamba Ibulaamu nti, - Bible Gateway\nOlubereberye 16:2 Endagaano Enkadde nʼEndagaano Empya (LCB)\n2 Salaayi n’agamba Ibulaamu nti, “Laba Mukama tampadde mwana; weebake n’omuweereza wange, oboolyawo nnyinza okufuna abaana mu ye.”\nAwo Ibulaamu n’awulira eddoboozi lya Salaayi.[a]\nOlubereberye 20:18 Endagaano Enkadde nʼEndagaano Empya (LCB)\n18 Kubanga Mukama yali aggalidde embuto z’ab’omu nnyumba y’Abimereki olwa Saala mukazi wa Ibulayimu.\n20:18 : Lub 12:17\nOlubereberye 29:31 Endagaano Enkadde nʼEndagaano Empya (LCB)\n31 Mukama bwe yalaba nga Leeya akyayibbwa n’aggula olubuto lwe. Laakeeri ye yali mugumba.


Onebe asindikiddwa e Kitalya ku by'okutta mukyala we Immaculate OnebeOnebe asindikiddwa e Kitalya ku by'okutta mukyala we Immaculate Onebe\nKIWEDDE! Onebe asindikiddwa e Kitalya ku by’okutta mukyala we Immaculate Onebe, omulamuzi akangudde ku ddoboozi\nKyaddaki omugagga Francis Onebe myaka 63 omutuuze we Munyonyo atwaliddwa mu kkooti e Makindye ku misango gy’okutta mukazi Mary Immaculate Onebe.\nImmaculate Onebe yali yabula emyezi, egisukka munaana (8) kyokka omulambo gwe gwannyuluddwa mu kinnya kya kazambi mu maka gaabwe sabiiti ewedde.\nAbasirikale mu maka ga Onebe\nAmaka, gasangibwa mu zzooni ya Mawanga e Munyonyo mu Munisipaali y’e Makindye, era okuzuula omulambo gw’omukyala, mu kinnya kya kazambi, kyalese bangi ku batuuze, aba famire ssaako n’ebitongole ebikuuma ddembe nga basobeddwa.\nImmaculate Onebe, ye yali akulira kkampuni ya Pentagon Security Ltd e Kisaasi eya bba Onebe, era ensonga lwaki yattibwa, temanyikiddwa.\nOmugenzi era yali maneja mu kkampuni ya Price & Kings Audit Consultancy nayo ya Onebe.\nWabula simbiddwa mu kkooti y’omulamuzi asookerwako e Makindye Basemera Sarah Ann era aguddwako emisango gy’obutemu ng’ali wamu ne Asikaali Bonny Oriekot myaka 26.\nOnebe mu kkooti\nOnebe ne Asikaali Bony basindikiddwa ku limanda mu kkomera e Kitalya okutuusa nga 30 omwezi guno Ogwomwenda.\nOmukyala Immaculate Onebe yaziikiddwa akawungeezi k’olunnaku Olwomukaaga ku kyalo Abalanga mu disitulitikiti ye Kaberamaido oluvanyuma lwe ndagabutonde emanyikiddwa nga DNA okulaga nti ye mutuufu eyattibwa.\nOkusinzira ku ludda oluwaabi nga lukulembeddwamu Lydia Nakato, Onebe, Asikaali Bonny n’abalala abakyaliira ku nsiko, mu Janwali 2021, mu zzooni y’e Mawanga, benyigira mu kutta omukyala Immaculate Onebe.\nMary Immaculate Onebe\nMu kkooti, Onebe ne Asikaali Bonny tebakkiriziddwa kwogera kigambo kyokka kuba bali ku misango gya nnagomola.\nNakato agamba nti bakyanoonyereza, ekiwaliriza omulamuzi okwongezaayo omusango okutuusa nga 30 omwezi gunno Ogwomwenda, 2021 n’okusindika abakwate ku limanda e Kitalya.\nKu kkooti, emmotoka ya Poliisi okuva ku kitebe, ekinoonyereza ku misango mu ggwanga e Kibuli ekika kya ‘Double Cabin’ nga Njeru, batuuse nga zigenda mu ssaawa 6 ez’omutuntu.\nOnebe abadde ayambadde masiki enzirugavu, siripa nzirugavu, essaati ya Blue omukwafu ssaako ne essuuti ya Bulaaka.\nOnebe nga bamutuusa ku kkooti\nOnebe ateekeddwa mu kaduukulu ka kkooti okumala essaawa esukka mw’emu (1) olwa kkooti okubaako emirimu gyekola, oluvanyuma atwaliddwa mu maaso g’omulamuzi okumusomera emisango gye.\nWabula bw’abadde asindikiddwa ku limanda mu kkomera e Kitalya, Onebe asobodde okweyambisa munnamateeka we Moses Ingura okutegeeza kkooti nti mulwadde nga mu kkomera yetaaga engeri yenjawulo ey’okufuna obujanjabi.\nOnebe ng’ali ne munnamateeka we\nOmulamuzi alagidde ekitongole ky’amakkomera okuwa Onebe obujanjabi obwetaagisa.


Vva ku Katikkiro waffe!!! Abavubuka ba Buganda baanukudde Gashumba ku bigambo ebikaawa bye yayogeredde Mayiga – Watchdog Uganda\nABAVUBUKA ba Buganda bavuddeyo ne baanukula Frank Gashumba ku bigambo ebikaawa bye yayogeredde Katikkiro Charles Peter Mayiga nga asinziira ku mukutu gwe ogwa Face Book ne bamulabula okukomya okuyisa mu Katikkiro we bweru amaaso.\nMu bbaluwa namutaayika eyatereddwako omukono Mulindwa Andrew nga 16 omwezi gw’okutaano elaga nti bano bakooye abantu abajja okusenga mu buganda ate okutandika okuyisa amaaso mu bantu Kabaka baaba alonze okumuddukanyizaako emirimu.\nEkiwandiiko mu bujjuvu kigamba bwe kiti;\nAbantu ba Kabaka mwena mbalamusiza nembasasiira olwobuyinike bwetuyitamu mu kiseera kino ekya Covid-19.\nMpandiise ekiwandiiko kino nga njagala okwanukula omusajja ayitibwa Gashumba Frank eyalumbye Obwa’kabaka bwa Buganda.\nOlunaku lwa Leero nga 16/05/2020, ofulumiza akatambi kebifananyi Ku mikutu jetuyita emikwanira wala nga olumba Katikkiro wa Buganda.\nMu Buganda kimanyikiddwa nti Katikiro ye Kabaka webweru era nga bwomulumba oba tolumye muntu ssekinoomu wabula oba olumbye Kabaka N’obuganda bwona, era nga wano wenjagala okutegereeza abantu ba Kabaka nti Nnamulondo eri matigga olwabantu nga Gashumba okuvaayo nalumba Katikkiro butereevu.\nKinajjukirwa nti ono siyasoose okulumba Katikiro kuba jebuvudeko waliwo abantu abaze beegeza mukuvuma nokuvoola Nnamulondo nga nabamu batuuka nokutwala Kabaka waffe mu mbuga zamateeka olwokuba baliko abavujirizi, kiwulidwako emirundi nga waliwo Obukolya obwemoleera Ku Kabaka waffe N’obuganda nga muno ne Gashumba mwomutwalidde, tekikola makulu kwefuula ayagala ennyo Kabaka nga ovvoola abantu be be yalonda.\nBuganda kyekitundu omujjude Empunyiwunyi naye nga ekisinze otwenyamiza ye neeyisa yabantu abo abamu, Gashumba ebbanga lyona yewaana nga ye bwali Omunywarwanda ogutali musango era Abanyarwanda nabantu abalala bangi nga tebasibuka wano mu Buganda webali era nga tubenyumirizamu kuba twafuuka baluganda nabamu nga bagala nnyo Buganda ne Kabaka.\nKatikkiro bweyali nga ayogerako eri Obuganda alina abantu beyakonako nti Bafere nabamu Bawaddanga naye sijjukira kuwulira Ku linnya Gashumba Frank, bwekiba nga ekigambo Bufere kitegeeza Gashumba Frank ate mwatu neyongede okwagala Oluganda kuba mbade sikimanyi naye engeri jekiri nti Gashumba yenyini yeyanise nti Katikiro gweyali ategeeza kale tukitegede nti ssebo Obuffere kitegeeza gwe.\nTwagala okutegeeza abantu ba Ssabasajja jemuli yona naddala banaffe abava wabweru wa Buganda nti enkolagana yaffe namwe waliwo abantu abamu abagala ojisabulula naddala kasita batandiika okulumba Nnamulondo, tukiriza nti siyeneyisa yamwe wabula kubanga tubadde namwe ebbanga ddene nga tukolagana okutuusa bu NABBUBI webwazimbye enyumba.\nTwagala okutegeeza abantu abalinga Gashumba nti tusobola okuseka namwe singa kiba kiseera kya kuseka naye tetujja kukiriza bu SSERWAJJA OKWOOTA kuzanyira Ku Nnono Nobuwangwa bwaffe nga tusirise, engeri nyingi omuntu josobola okutusaamu obutali bumativu bwo naye enkola yokudda Ku Internet notandiika okwasamira okwo eyo simpisa yaffe era tetujja kukiriza BUKOLWA genda maaso nakutuzanyirako.\nAbantu ba Kabaka mulina okimanya nti ebigambo byona ebivumidwa Katikiro nawe bikutwalidemu, enkola yokuvuma abakulembeze eno efuuse Namulanda ate nga kirabika nga waliwo abakiri emabega, waliwo abasanyufu olwabino ebigenda maaso naye mukimanye nti naawe gwoyagala bwanajja bajamuvuma nga bwebakola kugwotayagala, eneyisa nempissa kintu kikulu nnyo naye ekizibu waliwo OBUTWAMPA bulowooza mbu webugulawo ebibanja Ku mitimbagano nebufunayo nabagoberezi nga baabo awo buba bufuuse bwamanyi.\nKyewunyisa nti ate entalo zo wayagade oziyingizaamu PEOPLE POWER nga wefuula ayagala ennyo Kyagulanyi, ssebo Kyagulanyi musajja awa Kabaka ekitiibwa era tasobola kulumba Katikiro bwatyo, kino wakikoze okwagala okuguna (sympathy) okuva mubawagizi ba People power naye kyoba omanya nti abo ate basooka kuba Baganda nga tebanaba kuba ba people power era nga wadde Kyagulanyi waali oba taliiwo bajakusigala nga Bantu ba Buganda.\nOyagala kulowozesa nsi nti abantu ba People power ne Kyagulanyi bakuwagide mubyekitumbaavu byo ngolumba Katikiro, kino ffe abamu nga abawagizi ba KYAGULANYI SSENTAMU tukisambajja era tetusibola kubeera mabega wamuntu ayisa Lugaayu mu Nnamulondo, lwana entalo zo zijeemu omwana wattu kale bwoba oyagala zigatemu Bafere bano bwebamwajja okunyagulula Uganda nokusanyawo Obuwangwa bwaffe.\nMukomye okutusomooza kabulangane okuba Abafere, mwatusanga waffe temugenda tujooga bwowulira nga Katikiro Mayiga akunyiiza olina eddembe okudda ewamwe kuba okujja kwo tekwaliko buwandiike.\nBanange tusaana tuveeyo kano kekadde kubanga OBUWEMENEKU bulabika nga obwagala okutuyuzayuza omwaffe.\nGutusinze nnyo Ayii Ssabasajja\nNze musajja wo mukwata Ngabo\nOFWONO OPONDO: Dear Besigye, Museveni doesn’t need COVID-19 to have Visibility\n2nd February 2018 at 09:52\n26th July 2018 at 11:49


Bayibuli eyogera kki ku kwegatta mu mukwano nga tonawasa oba nga tonafumbirwa?\nTewali kigambo mu lw'ebbulaniya oba Oluyoonani mu Bayibuli ekyogera ku kwegatta ng'omuntu tanafumbirwa oba tanawassa. Bayibuli egaana okwegatta wabweru w'obufumbo n'obukaba, naye Okwegatta nga tonafumbirwa oba nga tonawasa nakyo kibi? Okusinziira ku 1 Abakolinso 7:2, "yee!!".Naye, olw'obwenzi, buli musajja abeerenga ne mukazi we ye, na buli mukazi abeerenga ne musajja we ye. Mu lunyiriri luno, Pawulo agamba nti obufumbo ly'edagala ly'obukaba. Okusoka Abakolinso 7:2 egamba nti kubanga abantu tebasobola kwefuga era bangi benyigira mu nsonga z'omukwano wabweru w'obufumbo, abantu balina okufumbirwa. Awo basobole okutukiriza okukwagala kw'emibiri gyabwe mu ngeri entuufu.\nObanga 1 Abakolinso 7:2, ng'enyonyola obwenzi oba obukaba etwaliramu okwegatta nga tonawasa oba tonafumbirwa, kitegeeza nti ebyawandiikibwa ebigaana obukaba kubanga bubi era bitwaaliramu okwegatta nga tonafumbirwa oba nga tonawasa okuba ekibi. Waliwo ebyawandiikibwa bingi ebitwaala okwegatta nga temunafumbiriganwa okuba ekibi (Ebikolwa 15:20; 1 Abakolinso 5:1; 6;13, 10:8; 2 Abakolinso 12:21; Abagalatiya 5:19; Abaefeeso 5:3; Abakolosaayi 3:5; 1 Abasessaloniika 4:3; Yuda 7). Bayibuli ewagira okulinda okwenyigira mu by'omukwano okutuusa lw'ofuna obufumbo obutukuvu. Okwegatta wakati w'omwami n'omukyala abagattidwa mu bufumbo obutukuvu kwokka Katonda kwakkiriza.(Abaebbulaniya 13:4)\nEmirundi egisinga, tuteeka esira ku "kwesanyusa" okuli mu kwegatta, netulemwa okutunulira ensonga endala — ey’okuzaala. Okwegatta mu bafumbo kujudde esanyu, era Katonda yakukola bwatyo. Katonda ayagala abantu okunyumirwa okunyumya omukwano wakati mu bufumbo obutukuvu. Oluyimba lwa Sulemaani n'ebyawandiikibwa ebirala (ebyawandiikibwa nga Engero 5:19) biraga esanyu eliri mu kunyumya omukwano. Wabula, abaagalana balina okumanya nti ekigendererwa kya Katonda mu bantu okwegatta kirimu okuzaala abaana. Kitegeeza nti, abagalana okwenyigira mu kwegatta nga tebali mu bufumbo butukuvu kibi—kubanga banyumirwa esanyu elitali lyabwe, era bagezako okuzaala omuntu wabweru w'enkola entuufu eya Famile katonda gye yagenderera buli mwana aberemu.\nSinga bayibuli byelagira ku kwegatta nga toli mufumbo byali bigonderwa, wandibaddewo endwadde ez'obukaba, ntono nnyo, embuto ezigyiddwamu ntono nnyo, ba Maama abatali bagatte mu bufumbo obutukuvu batono nnyo, embuto ezitali nteketeke ntono nnyo, n'abaana batono abakula nga tebalina omu ku bazadde mu bulamu bwabwe. Okulindilira ye nkola ya Katonda yokka ku nsonga z'okwegatta nga tonafumbirwa oba nga tonawasa. Okulinda okwegatta kukuuma obulamu, kukuuma abaana, era kuwa ensonga y'okwegatta amakulu amatuufu, n'okusingira ddala, kuwa Katonda ekitiibwa.


Nnabbi waffe omwagalwa Muhammadi yannyonnyola Kulaane, era n’atubuulira ebintu bye tuteekwa okukola ne bye tutateekeddwa, ng’ayita mu bigambo bye (hadiisi), tusobole okubeera abasanyufu muno mu nsi ne ku Lunaku lwenkomerero. Hadiisi era ziyamba okuyiga eddiini yaffe mu ngeri ematiza. Nnabbi waffe omwagalwa Muhammadi yannyonnyola Kulaane, era n’atubuulira ebintu bye tuteekwa okukola ne bye tutateekeddwa, ng’ayita mu bigambo bye (hadiisi), tusobole okubeera abasanyufu muno mu nsi ne ku Lunaku lwenkomerero. Hadiisi era ziyamba okuyiga eddiini yaffe mu ngeri ematiza. Ekitabo kino kkunnganyizo lya hadiisi amakumi ana (40) omuwandiisi ze yaleeta nga zeetooloolera ku nfumo ezigenderera okugunjula abaana, nga mulimu hadiisi ezikubiriza okukola ebikolwa ebirungi ate n’ezo ezigaana okukola ebintu ebibi mu mpisa n’eneeyisa.\nEkitabo kiteekeddwateekeddwa mu ngeri ey’ebyagwawo buli mwaka okuva ku mwaka gwasooka okutuuka ku gw’ekkumi n’esatu. Mulimu okwanukula ebintu abalabe b’Obusiraamu bye batera okuyitamu okwagala okubuzaabuza abalala mu byafaayo bya Nnabbi. Ekitabo kiyamba omuntu okwagala Nnabbi ekiyinza okumuviirako okumukoppa embeera ze n’empisa ze ennungi. Ekitabo kirimu embeera n’ebitendo bya Nnabbi nga muto, mu biseera by’obuvubuka ne bwe yali ng’amaze okufuuka Nnabbi; okumuteekateeka n’okumutuma, wamu n’ebyamagero bye. Ebizibu ebyamutuusibwako awamu n’abagoberezi be; okusenguka kw’Abasiraamu okugenda mu Abyssinia, okusisinkana ab’ebika eby’enjawulo, ensisinkano ne Bannamadiina mu Aqaba, olukwe olwakolebwa okumutemula, n’okusenguka okugenda e Madiina. Ekitabo kiteekeddwateekeddwa mu ngeri ey’ebyagwawo buli mwaka okuva ku mwaka gwasooka okutuuka ku gw’ekkumi n’esatu. Mulimu okwanukula ebintu abalabe b’Obusiraamu bye batera okuyitamu okwagala okubuzaabuza abalala mu byafaayo bya Nnabbi. Ekitabo kiy\nLanguage: Swahili, Lugha: KiswahiliKitabu hiki kina maneno ya unabii kutoka kwa Yesu KUHUSU HIVI KARIBUNI UNYAKUO. Baadhi ya vichwa SURA katika kitabu hiki:Unyenyekevu, msamaha, kuishi katika dunia, lakini si kuwa "Kati ya Dunia", Rapture na karamu ya arusi ya Mwanakondoo, kujiandaa kwa ajili ya Unyakuo, Tamaa Kwa Dunia, Viongozi Je, huwezi kunifuata, kufanya maandalizi, Language: Swahili, Lugha: Kiswahili Kitabu hiki kina maneno ya unabii kutoka kwa Yesu KUHUSU HIVI KARIBUNI UNYAKUO. Baadhi ya vichwa SURA katika kitabu hiki:Unyenyekevu, msamaha, kuishi katika dunia, lakini si kuwa "Kati ya Dunia", Rapture na karamu ya arusi ya Mwanakondoo, kujiandaa kwa ajili ya Unyakuo, Tamaa Kwa Dunia, Viongozi Je, huwezi kunifuata, kufanya maandalizi, Acha kupambana na kila mengine, mimi si kuchukua wewe kama una asiyetubu dhambi, milele yako ni Mizani, wachache sana wananiabudu Mimi, wala Tubuni kwangu, mimi Wanataka nafasi ya kwanza Au No Place, kuna dhiki kuu ijayo, wengi ambao wanadhani wen


Bukedde Online - Ensenya y'amannyo embi y'esinga okugalwaza\nKozesa amazzi amayonjo ogobe omusujja gw'e...\nEngeri gy’olabirira amannyo ekuyamba okugakuuma nga malamu oba okugawummulamu ebituli. Obutamanya kusenya ky’ekisinze okukulwaza amannyo.\nOmwana ng'asenya amannyo\nAmannyo kimu ku bitundu ebisinga okuba eby’omugaso ku muntu naye tetumanyi kugalabirira era y’ensonga lwaki gatulwalako era ne gawanguka ku myaka emimpi.\nDr. Matia Kazibwe, omusawo w’amannyo owa Mengo Dental Clinic agamba nti, ssinga tunaayiga okusenya obulungi amannyo tujja kusobola okugakuuma nga malamu bulungi.\nEbisinga okwonoona amannyo, y’engeri gye tugasenyaamu eteri ntuufu.\nBy’okozesa ng’osenya ne bikulwaza amannyo\n1. Ssinga okozesa akasenya nga kakulubuse kyangu okufumita ebibuno ne bivunda ekivaako okulwaza n’amannyo.\n2. Buli lw’okozesa ebintu ng’omunnyo, omusenyu, sabbuuni n’evvu, okulubula ekibuno n’amannyo ekivaako oluusi okugaleetamu ebituli olumu n’okulemera mu mannyo ekivaako okusalaasala ekibuno ekireeta amabwa n’okuvaamu omusaayi.\n3. Okumala gakozesa buli ddagala erisenya amannyo. Abantu bangi tebasooka kwetegereza ddagala lye bagula kusenyesa mannyo ate nga balikyusakyusa oluusi ekigakosa kuba erimu libaamu ebiragalalagala ebisusse ku birina okussibwamu.\n4. Okukozesa obuti ku bantu naddala ab’omu byalo bwe bakozesa okusenya mu kifo ky’emiswaki nabwo si bulungi era buleeta amabwa ku bibuno ekivaamu kuvaamu musaayi era wano kyangu okufunirawo obuwuka ne buyingira amannyo.\n5. Okugabana emiswaki, kino okusingira ddala kiri mu baana bato. Mu mbeera eno abazadde mulina okulaba nga mufaayo eri abaana obutakola nsobi egabana busenya kuba kitambuza endwadde z’ebibuno n’amannyo.\nDr. Matia Kazibwe\nAbatunda n'okusuubula amatooke bafuna kiralu! Emiwendo girinnye\nEngeri obusungu obw'ettumbiizi gye buyinza okuleetamu ebizibu mu baagalana


Omuti gwa Taaba Nicotiana glauca – ekimera ky’okulubalaza ekirengekeka! - Botanix - Ekitabo ekikwata ku bimera\nBotanix - Ekitabo ekikwata ku bimera\nOmukko ogusoka Etterekero Terekero ly’ebifaananyi by’ebimera\nOmuti gwa Taaba Nicotiana glauca – ekimera ky’okulubalaza ekirengekeka!\nOmuti gwa Taaba (Nicotiana glauca)\nEbyetaago by’omuntu okufuna ekintu ekipya buli lukedde tebikoma. N’lwekyo n’ebirooto by’omulimi okulima ekintu ekipya nabyo tebikoma – ekintu omulimi omulala kyatalina. Akatale kebirime n’olwekyo kawa omulini ekintu ekipya buli mwaka –okukakanya enjala y’omulimi okufuna ekintu ekipya asobola okumatira. Akatale kobusuubuzi kajja kubunyisa omuti gwa taaba ku buli mulimi mangu ddala!\nMu byaasa 10 eby’emabega okuvumbula mu nsi y’ebirime yasinga kubeera mu bimuli bya kaloosa (Solanaceae). Ebika ebisiinga okumanyika mwe muli , surfinia, ne million bells (Calibrachoa). Ekyama okusinga kiri mu kubanga bino kikula mangu, bimulisa mangu (bwebisimbiwa nga ensigo, bimala emyezi 3 okumulisa wabula bw’osimba omuti, bimulisizaawo) ate ekirala kebirina mbera ya njawulo okusobola okukula. Byagala nnyo embera ey’omusana naye ate nga ne bwegutabaawo gusobola okukula.\nWabula ebimera ebirimibwa olw’akaloosa tebyagalibwa nnyo. Okugeza lowwoza ku lumonde ne nnyaanya ebyalimibwa olw’obulingi bwazo kyoka! Wabula bwekyazzuuka nti bisobola okuliibwa, omuntu olwo natandika okubirimira ddala. Ebiseera bino biribwa mu nsi yonna.\nMu kiwandiko kino tukwanjulira omuti gwa taaba (Nicotiana glauca) omuti ogwava mu masengeta g’ America gw’osobola okusiimba ku lubalaza lwo. Guno muddo oba omuti ogukula amang. Gutandika okumulisa mu banga lya myezi 2 gyoka nga gumaze okusimbibwa era amatabi g’omuti gawanvuwa okuva ku centimita 50– 70 mu banga ya mwezi 1.\nNga erinya lyagwo ery’olulatini bweriri (glauca ekitegeza kivuvu, omuti gwonna gulina langi ya siliva kivuvu. N’olwekyo tegulina kukwatibwako kubanga gusobola okuffiirwa langi yagwo eya kivuvu olwo gegufuuka gwa kiragala ow’amazzi. Ebikoola bya kivuvu ayakayakana ate nga byekulungirivu nga eggi naye nga bisongolelevu ku nkomerero. Ku nkomerero y’amatabi eriyo obutabi obutonoto obulina obumuli nga 20 ku 40 obya kyenvu. Obumuli buno buli 3–3,5cm obuwanvu n’obugazi bwa 0.5cm. Ku ntandikwa y’okumulisa, bubeera bwa kyenvu ow’amazzi nga ku nkomerero bwa kiragala ow’amazzi. Bwebumala okumulisa olwo wabula ne buffuuka bwa kyenvu omukwafu. Ekirungi ku kibala kino kiri nti ekimuli kisigala kyetobese newankubade nga kimaze okumulisa. Bwokigerageranya ku bimuli ebirala, kino kosobola okusigala ku muti okumala ebanga eddene.\nOkusimba ekika kino kwangu nnyo. Osobola okusimba omuti guno mu nju mu busera by’obutiti era n’ogufulumya wabweru obutiti bwebugwayo. Osobola okubibazisaamu nga okozesa ensigo, ezibala amangu. Ekirime kitandika okumulisa mu banga lya myezi 2 (n’olwekyo bw’oyagala olubalaza lwo lubeemu ebimuli okuva mu mwezi gw’okutaano, olina okubisiimba mu mwezi gw’okusaatu).\nBw’oba nga obeera mu bitundu ebitonyamu omuzira, omuzira bwegutandika olina okuteeka taaba ono mu kitundu omizira wegutakikoseze. Obutiti bwebugwawo, olina okusalira amatabi gagwo wakati era oguwe amazzi mangi. Omuti guno kyangu nnyo okufuka omuti gw’osobola okusimba mu nyumba yo wabula olina ku gusimba n’ansigo kino kisobozese emirandira gyagwo okukula obulungi. (kyangu nnyo okusiimba ensigo zagwo).\nKu kyendiisa, tekyetagisa bingi nnyo okusimba taaba ono kubanga okufuna ebimuli ebiwerako, olina kuguliisa n’ebigimusa ebyabulijjo ebikozesebwa mu kulabirira ebibala ebirimibwa ku mbalaza. Ojja kuteekamu ekirisa ki phosphorus kitono nnyo.\n««« Ekiwandiiko ekyavudewo: Omuyembe gwa Kalimantan, Kasturi (Mangifera casturi) Ekiwandiiko ekidako: NOVODOR FC ow’okulalwanyisa ekiwuka ekirya Lumonde ki Kolorado »»»\nOlw’okutaano 22.7.2011 15:19 | Fulumya mu kyapa | Ebimera ebizungu\nEbifa ku KPR\nKPR – Ekibiina ky’abalimi kye Kibiina ekigata abalimi mu nsi yonna. Soma ebisinga...\nGabana okumanya kwo mu kulima ebimera. Wandika ku bulimi, ebimera, ennima y’ebimera, n’ebirala. Era obikube mu Botanix eri mu lulimi lwo! Tutukirire okumanya ebisingawo.\nCategory: Byona Amazzi n’ebirime eby’omumazzi Ebimera ebizungu Ebinazi Ebiwuka Endagiriro ku kusimba ebimera Obutiko Omuddo\nCopyright © KPR – Ekibiina ky’abalimi mu Slovakia 1998-2011 | RSS | Ensigo n’ebirime ebitundibwa | Terekero ly’ebifaananyi by’ebimera


Isaaya 41 | Bayibuli ey'Oku Mukutu Gwaffe Ogwa Intaneeti | New World Translation\nAwangula amawanga ava buvanjuba (1-7)\nIsirayiri yalondebwa okuba omuweereza wa Katonda (8-20)\n“Ibulayimu mukwano gwange” (8)\nBakatonda abalala basoomoozebwa (21-29)\n41 “Musirike mumpulirize* mmwe ebizinga;Amawanga ka gaddemu okufuna amaanyi. Ka gasembere googere.+ Ka tukuŋŋaane wamu wabeewo okusala omusango. 2 Ani alina gw’ayimusizza okuva ebuvanjuba,+N’amuyita mu butuukirivu okujja awali ebigere bye,*Okuwaayo amawanga gy’aliN’okumusobozesa okuwangula bakabaka?+ Ani abafuula enfuufu mu maaso g’ekitala kye,Abafuula ng’ebisubi ebifuumuulibwa embuyaga mu maaso g’omutego gwe ogw’obusaale? 3 Abagoba era tafuna kuziyizibwa kwonnaNg’ayita mu makubo ebigere bye mwe bitayitanga. 4 Ani akoze kino,Ayita ab’emirembe egy’enjawulo okuva ku lubereberye? Nze Yakuwa, nze ow’Olubereberye;+N’eri ab’oluvannyuma, sikyuka.”+ 5 Ebizinga bikirabye ne bitya. Ebitundu by’ensi ebisingayo okuba ewala byatandika okukankana. Abantu bajja ne basembera. 6 Buli omu ayamba munneEra n’agamba muganda we nti: “Beera mugumu.” 7 Omukozi azzaamu omuweesi amaanyi;+Oyo abyabyataza ng’akozesa ennyondoAzzaamu amaanyi oyo akubirakubira ku luyijja. Ayogera ku kugattibwa kw’ebyuma nti: “Kulungi.” Awo ne kikomererwa n’emisumaali kireme kugwa. 8 “Naye ggwe Isirayiri, oli muweereza wange,+Ggwe Yakobo gwe nnalonda,+Ezzadde lya Ibulayimu mukwano gwange,+ 9 Ggwe gwe nnaggya eyo ensi gy’ekoma,+Era ggwe gwe nnayita okuva mu bitundu byayo ebisingayo okuba ewala. Nnakugamba nti, ‘Oli muweereza wange;+Nnakulonda; sikusuulanga.+ 10 Totya, kubanga ndi naawe.+ Teweeraliikirira, kubanga nze Katonda wo.+ Nja kukuwa amaanyi era nja kukuyamba,+Nja kukuwanirira n’omukono gwange ogwa ddyo ogw’obutuukirivu.’ 11 Laba! Abo bonna abakusunguwalira bajja kuswazibwa era bajja kufeebezebwa.+ Abo abakulwanyisa bajja kumalibwawo era bajja kuzikirira.+ 12 Ojja kunoonya abantu abalwana naawe naye tojja kubalaba;Abantu abakulwanyisa bajja kuba ng’ekintu ekitaliiwo, ng’ekintu ekitaliimu nsa.+ 13 Kubanga nze Yakuwa Katonda wo, nkwata omukono gwo ogwa ddyo,Nze nkugamba nti, ‘Totya. Nja kukuyamba.’+ 14 Totya, ggwe Yakobo olusiriŋŋanyi,*+Mmwe abantu ba Isirayiri, nja kubayamba,” bw’agamba Yakuwa Omununuzi wammwe,+ Omutukuvu wa Isirayiri. 15 “Laba! Nkufudde ekyuma ekiwuula,+Ekyuma ekiwuula ekipya ekirina amannyo ku njuyi zombi. Ojja kulinnyirira ensozi ozibetenteEra obusozi ojja kubufuula ng’ebisusunku. 16 Ojja kubiwewa,Empewo ebitwale;Embuyaga ejja kubisaasaanya. Ojja kusanyukira mu Yakuwa,+Era ojja kwenyumiririza mu Mutukuvu wa Isirayiri.”+ 17 “Omunaku n’omwavu banoonya amazzi, naye tegaliiwo. Olulimi lwabwe lukaze olw’ennyonta.+ Nze Yakuwa nja kubaanukula.+ Nze Katonda wa Isirayiri sijja kubaabulira.+ 18 Nja kukulukusiza emigga ku busozi obutaliiko bimera+N’ensulo mu nsenyi.+ Eddungu nja kulifuula kidiba ky’amazziN’ensi enkalu nja kugifuula nsulo za mazzi.+ 19 Nja kusimba mu ddungu omuti gw’entolokyo,N’omuti gwa sita n’omukadasi n’omuti oguvaamu amafuta.+ Nja kusimba mu ddungu omuti gw’omuberosi,Wamu n’omutidali n’omuteyasi,+ 20 Abantu bonna balyoke balabe era bamanyeBasseeyo omwoyo era bategeereNti omukono gwa Yakuwa gwe gukoze kino,Era nti Omutukuvu wa Isirayiri y’akireese.”+ 21 “Mwanje ensonga zammwe,” Yakuwa bw’agamba. “Muleete obukakafu,” Kabaka wa Yakobo bw’agamba. 22 “Muleete obukakafu mutubuulire ebiribaawo. Mutubuulire ebikwata ku bintu eby’edda,*Tubirowoozeeko* tumanye ebiribaawo. Oba mutubuulire ebintu ebigenda okubaawo.+ 23 Mutubuulire ebiribaawo mu biseera eby’omu maaso,Tulyoke tumanye nti muli bakatonda.+ Mubeeko kye mukolawo, ekirungi oba ekibi,Tuwuniikirire nga tukirabye.+ 24 Laba! Muli kintu ekitaliiwo,Era bye mukola tebiriimu nsa.+ Oyo yenna abalondawo mmwe wa muzizo.+ 25 Nnyimusizza omuntu okuva ebukiikakkono era ajja kujja,+Oyo ava ebuvanjuba+ ajja kukoowoola erinnya lyange. Ajja kulinnyirira abafuzi ng’alinnyirira ebbumba,+Ng’omubumbi bw’alinnyirira ebbumba ebbisi. 26 Kino ani yakyogerako okuva ku lubereberye tusobole okumanya,Oba okuva mu biseera eby’edda tusobole okugamba nti, ‘Mutuufu’?+ Mazima ddala tewali n’omu yakirangirira! Tewali n’omu yakyogerako! Tewali yali awuliddeko kintu kuva gye muli!”+ 27 Nze nnasooka okugamba Sayuuni nti: “Laba ebigenda okubaawo!”+ Era ndisindika e Yerusaalemi oyo alina amawulire amalungi.+ 28 Nnakanda kutunula naye nga tewali n’omu;Era mu bo temwalimu muwi wa magezi n’omu. Nnabagambanga babeeko kye baddamu. 29 Laba! Bonna butaliimu.* Bye bakola tebiriimu nsa. Ebifaananyi byabwe eby’ekyuma* mpewo buwewo era tebirina mugaso.+\n^ Oba, “Musirike mu maaso gange.”\n^ Kwe kugamba, okuweereza Katonda.\n^ Kwe kugamba, atalina mwasirizi era omunaku.\n^ Oba, “Tubisseeko omutima.”\n^ Oba, “kintu ekitaliiwo.”


Bukedde Online - Abawala abazaddeko mubazze mu masomero\nAbadduka mu magye temugenda kusiimibwa -...\nAbawala abazaddeko okudda mu masomero kyakuyigiriza abalala obutakola nsobi n'okubudaabuda abafunye obuzibu bwe bumu\nAbayizi nga baliko ensonga ze bategeeza Omubaka eyakiikiridde sipiika Kadaga\nSipiika wa Palamenti, Rebecca Kadaga asabye abazadde okuwa abaana baabwe omukisa okuddamu okusoma amangu ddala nga baakamaliriza okuzaala kibasoboze okuzimba obulamu bwabwe ku lw’ebiseera byabwe eby’omu maaso ebitangaavu.\nMu bubaka obwamusomeddwa, Steven Kisa ow’obugwanjuba bwa disitulikiti y’e Luuka mu Busoga yaweerezza abazadde obubaka buno mu lukung’aana olwabadde lutegekeddwa ku ssomero lya Kitwekyambogo Primary School olwetabiddwamu abazadde, abasomesa n’abaana b’agamu ku masomero agasangibwa mu disitulikiti eno.\nAbaana abawala nga boogera ku nsonga ezibakaluubiriza okusoma\nBano baabadde beegattiddwako ne bannamateeka b’ekitongole ekya Paralegal Services abaasomesezza abazadde n’abasomesa okwewala okutulugunya n’okukola ebyo ebirinnyirira eddembe ly’abaana baabwe nga bye bivaako oluusi okusoma obubi n’okuva mu ssomero.\nKadaga yateegeezezza nti, eky’okuwa abawala omukisa omulala kyandibayamba okumanya obwetaavu bw’okusoma osanga n’okuyamba ku bannaabwe nga bababuulira akabi akali mu kufuna embuto nga tebannamaliriza misomo gyabwe.\n“Nzikiriza nti, omwana ng’oyo abeera afunye essomo ery’amaanyi okusinziira kw’ebyo ebyamutuukako era afuuka ow’obuvunaanyizibwa. Mbasaba obutaggwaamu ssuubi era tukolaganire wamu okubayamba tubazzeeyo ku ssomero kubanga n’abamu bazifuna tebeeyagalidde,” Kadaga bwe yategeezezza.\nAbamu ku bazadde abaabadde mu lukung'aana\nYasabye abakulembeze ku kyalo kino okuteekawo amateeka agawaliriza abazadde okwerekereza byonna baweerere abaana baabwe n’okukangavvula abagufudde omugano okufunyisa abawala embuto naddala ababasomesa kyokka ne babaddusa ku byalo oluvannyuma lw’okuwa abazadde ensimbi.\nAbamu ku bazadde baaloopedde bannamateeka olw’abakulira amasomero okubasabanga emmere y’abaana ey’okumukumu kyokka ne bagibawaako nga ttaamu yaakatandika olwo esigadde ne bagitunda.\n“Buvunaanyizibwa bwaffe ng’abazadde okusobozesa abaana baffe okusoma obulungi naddala ssinga babeera bakuffu, naye engeri abakulu b’amasomero gye batusaba emmere emirundi egy’omuddiring’anwa beetaaga okukyusaamu kubanga oluusi tetubeera na ssente,” abazadde bwe baategeezezza.\nOmubaka Steven Kisa ng'ayogera eri abazadde\nOmubaka Steven Kisa, yakuutidde abazadde n’abasomesa okutonera abaana baabwe ebirabo naddala ababeera bayise obulungi ng’ekkubo ery’okubaagazisa okusoma n’okusigala mu ssomero.\nYennyamidde olw’abeebyokwerinda ba disitulikiti eno okusabanga abantu ensimbi nga tebannakola ku misango gyabwe kye yagambye nti kino kyandyongera ku muwendo gw’obumenyi bw’amateeka.\nKitwekyambogo Primary School,


Bukedde Online - Owa Poliisi bamusaze ng'embuzi ne batwala emmundu\nOwa Poliisi bamusaze ng'embuzi ne batwala emmundu\nEngeri ab'emmundu gye basse aba Poliisi ku...\nOmukazi omulala abuze e Ntebe\nAdded 18th September 2017\nABAZIGU abeebijambiya balumbye poliisi ne batema omuserikale ne batwala emmundu. PC Vincent Kasozi akolera ku poliisi y’e Mponye - Lukuli yalumbiddwa mu kiro ekyakeesezza Olwomukaaga bwe yabadde ali ku poliisi ng'akuuma.\nKu poliisi yabaddewo ne munne Dickens Alado. Okusinziira ku Alado, abasajja bataano bazze ku poliisi nga beefudde abaagala okuggulawo omusango.\nYagambye nti, Kasozi ye yabadde avunaanyizibwa ku kitabo yagenze okubakolako wabula amangu ddala nga yaakabikkula ekitabo, omu ku basajja yasiseeyo ejjambiya.\nKasozi yagambye nti, bwe yalabye ng’omusajja asikayo ejjambiya kwe kwanguwa aggyeyo emmundu ye wabula n'amusinza obwangu n'amutema ku nsingo. Yagasseeko nti, olwamaze okumutema mu bwangu ne bamuggyako emmundu ne badduka.\nAlado yagambye nti, yawulidde munne ng’akuba omulanga kwe kujja alabe ogubadde, yagenze okutuuka n’alaba abasajja abadduka ate nga munne ali mu musaayi. Yagezezzaako okubawereekereza amasasi kyokka teyasobodde kubakwasa.\nAmyuka omwogezi wa poliisi ya Kampala n’emiriraano, Lucas Owoyesigyire yategeezezza nti, obulumbaganyi buno bwabaddewo ku ssaawa 7:00 ez’ekiro. Yagaseeko nti, oluvannyuma lw’obulumbaganyi, DPC w’e Kabalagala atwala Lukuli yatuuse mu kitundu n’embwa ezikonga olusu era ne zisibira ku kikomera ekimu mwe baasanze abasajja bana okuli Timothy Lutalo, Moses Nyeko, Meddie Bale ne Alex Kamugisha ne babakwata.\nOWA UPDF BAMUBBYEEKO EMMUNDU\nKu Lwomukaaga ku makya, poliisi y’e Kawempe yazudde emmundu ekika kya pisito eyabbiddwa ku wa UPDF. Omumyuka w’omwogezi wa poliisi ya Kampala n’emiriraano, Lucas Owoyesigyire, agamba nti emmundu eno baagironze ku kkubo okuliraana Taibah High School. Yagaseeko nti, omujaasi eyabbiddwaako emmundu, yabadde yagguddewo omusango ku poliisi ya Kira Road era yamuddiziddwa.\nEyalumbye poliisi abbe emmundu bamukubiddeyo\nKCCA efuumudde abatembeeyi ku nguudo\nOmuliro guzizza abasuubuzi emabega...\nAb’e Lwengo basattira lwa bubbi...\nAboolugave baakununula obutaka...


Loodi meeya Lukwago mweraliikirivu lwakuba KCCA ebanjibwa obuwumbi abiri mu musanvu | NTV\nHome » News » Akawungeezi » Loodi meeya Lukwago mweraliikirivu lwakuba KCCA ebanjibwa obuwumbi abiri mu musanvu\nKCCA in debt\nLoodi meeya Lukwago mweraliikirivu lwakuba KCCA ebanjibwa obuwumbi abiri mu musanvu\nWabula kino Lukwago n’abamu ku bakansala bakitadde ku pulezidenti Museveni gwagamba nti ye ne Gavumenti bayisa ebiragiro ebigaana banakampala okuwa emisolo okuyimiriza abantu okuwa emisolo naddala egyiva mu takisi.\nAlipoota y’ekitongole ki KCCA ey’omwaka 2017/18 ebadde ku mwanjo nyo mulutuula lwa bakansala olusokedde ddala omwaka guno olwaleero.\nOkusinzira kwa lipota y’ebyensimbi eno, ekitongole ki KCCA kibangibwa obuwumbi abiri mu musanvu ebitongole ebitali bimu.\nMu bimu ku bitongole ebibanja KCCA, kuliko URA nga ebanja obuwumbi munana oluvanyuma lw’obutasasula musolo gw’abakozzi oguyitibwa Pay As you Earn, ekirala kyeki NSSF nga kino nakyo kibanja obuwumbi bubiri nga ssente ezirina okuwebwayo ku lw’abakozi ,saako n’amabanja ga Kkooti mu nkoola eyokuyiririra abantu abamezze KCCA mu misango egyenjawulo.\nKino kyeralikiriza Lukwago nateegeza nga ekitongole kya KCCA bwekyolekedde okuggalawo singa tekiddukirirwa.\nMulukiiko lwelumu waliwo Kansala aleese ekiteeso KCCA okuggala bucher zennyama zona mu kampala nga okunonyereza bwekugenda mu maaso ku nsonga yabatemi benyama abagambibwa okukozesa eddagala eryobulabe eri obulamu bw’abantu.\nWabula ekiteeso kino kiwakanyizidwa olukiiiko nti kyanditwaliramu nebasaalumanya.\nOlukiiko lwongezedwayo okutuusa sabiti egya nga ensonga zino lwezinaasimbibwako omulaka mu bujjuvu.\n‹ Omubaka Ssemujju ayagala abakozi ba gavumenti emmotoka bazifune ku looni\nAmyuka sipiika Jacob Oulanyah alagidde alipoota ku byali e Kasese eyanjibwe mu palamenti ›


Bukedde Online - Gav't etadde amateeka amakakali ku kulima n'okusuubula Vanilla\nEkivvulu ky’Embuutu y’Embuutikizi kyengedde\nGav't etadde amateeka amakakali ku kulima n'okusuubula Vanilla\nPalamenti etadde gav't ku nninga ku kusuubiza...\nGav't eyisizza ekiteeso ky'okukuza ebibuga...\nGAVUMENTI ereese amateeka amapya ku kulima n’okutunda Vanilla agagenda okuyamba okukuuma omutindo gw’ekirime kino n’okulwanyisa omuze gw’okumubba oguvuddeko n’abamu ku bamulima okufiirwa obulamu bwabwe.\nMinisita w’eggwanga ow’ebyobulimi Christopher Kibazanga (ddyo) ng’ayogera mu lukung’ana lwa bannamawulire mu Kampala. Wakati ye kaminsona avunaanyizibwa ku birime Alex Lwakuba ate asooka ku kkono ye Aga Ssekalaala omu ku balimi ba Vanilla.\nMu ngeri y’emu disitulikiti ezirima Vanilla nazo zitandise okweteerawo amateeka aganaabayamba okukuuma ekirime kino nga mu zimu agamenya asobola okusibwa emyezi mukaaga oba okutanga 40,000/=.\nBino minisita w’eggwanga ow’ebyobulimi Chrisptopher Kibazanga eyabadde n’abakungu ba minisitule y’ebyobulimi okwabadde kaminsona Alex Lwakuba n’abakulira ekibiina ekigatta abalimi n’abasuubula Vanilla abakulirwa Aga Ssekalaala Snr be babitegeezezza bannamawulire ku Media Centre mu Kampala.\nKyalangiriddwa nti okukungula Vanilla wonna mu ggwanga kujja kukolebwanga lumu ng’okukungula okwa sizoni esooka kulina kutandika June 15 n’okweyongerayo. Ng’ate ey’okubiri etandika December 15.\nKino kikoleddwa okutangira abakungula Vanilla atanakula bulungi wamu n’okulwanyisa abamubba nga tanakula ne bamutunda.\nKyokka kyategezeddwa nti olw’okuba abalimi tebatandika kumulima ku lunaku lumu abalimi babalekeddemu akalembereza ka wiiki bbiri nga basobola okutandika nga June 15 terunatuuka oba nga wayiseewo wiiki bbiri.\nKaminsona Lwakuba yagambye nti waliwo abalimi abatandise okufiirwa obulamu bwabwe olw’ababba Vanilla okubateega mu nnimiro ne babattirawo.\nN’agamba nti waliwo eyabadde akuuma Vanilla n’akasaale e Kasese ne bamussa masasi. Kwe kusaba ab’ebyokwerinda okuyamba ku nsonga zino.\nGavumenti yategeezezza nti abalimi ba Vanilla bagenda kuwandisibwa buli omu bamanye wali wamu n’okusindikirwa obunyonyi (Drones) obulondoola ennimiro zaabwe okulaba ebikolebwa. Era baasuubizza n’okukola etteeka eryomuzinzi erirung’amya eby’okulima n’okutunda Vanilla.\nAmateeka amalala gagenda kulondoola eddagala erikozesebwa mu kufuuyira Vanilla, entunda y’ekirime kino,engeri gy’apakingibw, entambuza y’ensigo n’ebirala.\nKibazanga yasabye poliisi n’ebitongole ebikuuma ddembe okweyambisa amateeka okukuuma abalima ekirime kino n’okulaba ng’omutindi gusigala waggulu.\nEkivvulu ky’Embuutu y’Embuutikizi...


Bukedde Online - Basattira lwa kubookera katale\nEyayimbuddwa bamukutte abbye bodaboda\nBaasabye poliisi ebongere obukuumi nga bagamba nti tebaagala kudda mu maziga ge baakulukusa, ow’ettima bwe yateekera akatale kaabwe omuliro emmaali yonna n’esaanawo.\nSsentebe w’abasuubuzi, Nnyombi ng’ayogerako gye bali mu lukiiko\nABASUUBUZI b’omu katale ka Kizito bali ku bunkenke olw’ekibinja ky’abantu okuteekera akatale kaabwe omuliro. Ku Lwokuna, ekibinja ky’abantu abatannategeerekeka baayokezza saaluuni eri mu katale kano nga bagenderera okusaanyaawo.\nEkirungi, abasuubuzi omuliro guno baagulabye mangu ne baguzikiza.\nPoliisi n’abakulira akatale baakubye olukuhhaana mu katale kano okusalira Basattira lwa kubookera katale ekizibu kino amagezi.\nOBUZIBU WE BUVA\nAkatale kano ka Deborah Namutebi nnyina w’omugenzi Majid Musisi eyali omusambi w’omupiira nnakinku.\nKali ku yiika emu n’omusobyo nga kasangibwa mu minisipaali y’e Kawempe Waliwo ekibinja ky’abasuubuzi 30 abaludde nga basika omuguwa ne Namutebi nga bamuwakanya nti akatale si kake era ku muliro ogwasooka okukasaanyaawo buli ludda lwalumirizza lunnaalwo okukookya.\nNamutebi agamba nti ekibinja kino kirina ebigendererwa byakyo kuba bamaze emyaka nga bagaanyi okusasula empooza nga beekwasa nti bo ebifo we bakolera baabigula ku mugenzi Kizito. Bano Namutebi bwe yabasaba ebiwandiiko kwe baabaguliza, ate baddukira mu ofiisi z’abakulembeze ab’enjawulo.\nSsentebe w’abasuubuzi mu katale kano, Francis Nnyombi yagambye nti, waliwo abantu abalina emitima egitaagaliza abaagala okuddamu okwokya akatale.\nYasabye abasuubuzi buli omu okuba mbega wa munne kuba akatale bwe kasaanawo, bonna bajja kufiirwa.\nAmyuka akulira poliisi y’oku Kaleerwe, ASP Daniel Kyeyune yagambye nti poliisi enoonyereza ku baabadde bookya akatale.\nYagumizza abasuubuzi nti poliisi egenda kwongera obukuumi mu katale kyokka n’abasaba okufuna kaadi ezibalaga nti bakolera mu katale kano kyanguyize abakuumi omulimu gwayo.\nSsinga omuliro guno gwakutte akatale kano, guno gwandibadde mulundi gwakusatu nga kookebwa\n‘Baakozesezza mwannyinaze okubuza baze’


BISOME MU Abbey Abui Alur American Sign Language Amharic Angolan Sign Language Argentinean Sign Language Armenian Armenian (West) Attié Aymara Azerbaijani Azerbaijani (Cyrillic) Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bislama Bolivian Sign Language Boulou Bété Cambodian Chavacano Chichewa Chin (Tiddim) Chinese (Cantonese) Chinese Cantonese (Simplified) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chopi Chuabo Cibemba Cinyanja Colombian Sign Language Cuban Sign Language Damara Dangme Danish Douala Drehu Dusun Dutch Efik English Estonian Ewe Fante Fijian Fon French Futuna (East) Ga Gitonga Guadeloupean Creole Guarani Guarani (Bolivia) Guerze Guianese Creole Gun Guéré Haitian Creole Hausa Herero Hindi Hungarian Hunsrik Iban Ibinda Igbo Indian Sign Language Indonesian Irish Italian Italian Sign Language Javanese Jula Kabiye Kabuverdianu Kachin Kannada Karen (S'gaw) Khana Kikamba Kikaonde Kikongo Kikuyu Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Kpelle Krio Kurdish Kurmanji Kwangal Kwanyama Kyangonde Lamba Lhukonzo Lingala Lomwe Lucholi Luganda Lugbara Lunda Lunyankore Luo Luswayiri Luteso Lutoro Luvale Luwalabu Macua Malagasy Malay Malayalam Maltese Mambwe-Lungu Marathi Mauritian Creole Mazahua Mbunda Meru Moore Myanmar Navajo Ndau Ndebele Ndebele (Zimbabwe) Ndonga Ngangela Nias Nigerian Pidgin Norwegian Nyaneka Nyungwe Nzema Okpe Oromo Otetela Pidgin (Cameroon) Ponapean Portuguese Portuguese (Portugal) Portuguese Sign Language Quechua (Ayacucho) Quechua (Bolivia) Quechua (Cuzco) Quichua (Imbabura) Quichua (Santiago del Estero) Rarotongan Romanian Romany (Eastern Slovakia) Romany (Macedonia) Romany (Macedonia) Cyrillic Romany (Serbia) Romany (Southern Greece) Russian Réunion Creole Samoan Sangir Sango Sena Sepedi Sesotho (South Africa) Setswana Seychelles Creole Sidama Silozi Sinhala Spanish Spanish Sign Language Sranantongo Sunda Swati Swedish Tahitian Tajiki Talian Tamil Tandroy Tankarana Thai Thai Sign Language Tigrinya Tiv Tongan Tshiluba Tshwa Tsonga Turkish Twi Ukrainian Umbundu Urdu Urhobo Uruund Vezo Vietnamese Wallisian Welsh Wolaita Yacouba Zande Zulu\n1-3. Ffenna tuli mu busibe ki, era Yakuwa anaatuggya atya mu busibe obwo?\nKUBA akafaananyi nga bakusalidde ekibonerezo kya kusibwa mu kkomera obulamu bwo bwonna olw’omusango gw’otazza. Tolina ssuubi lyonna nti lulikya n’oteebwa, era owulira nti tolina ky’oyinza kukolawo. Naye oba okyali awo ng’onakuwadde n’okizuula nti waliwo alina obusobozi obukuggyayo mu kkomera, era ng’asuubizza okukuyamba! Owulira otya?\n2 Ffenna tuli mu busibe bw’okufa. Ne bwe tukola tutya, tetuyinza kubweggyamu. Naye Yakuwa alina obuyinza okutuggya mu busibe obwo, era asuubizza nti “omulabe alisembayo okuggibwawo kwe kufa.”—1 Abakkolinso 15:26.\n3 Teeberezaamu obuweerero bw’olifuna nga tokyeraliikirira nti ojja kufa! Naye Yakuwa tajja kukoma ku kuggyawo buggyi kufa, wabula ajja kuzuukiza n’abantu abaafa. Lowooza ku ngeri ekyo gye kinaakuganyulamu. Yakuwa asuubiza nti “abafu” bajja kuddamu babeere balamu. (Isaaya 26:19) Kino Bayibuli ky’eyita okuzuukira.\nOMUNTU WO BW’AFA\n4. (a) Kiki ekisobola okutubudaabuda nga tufiiriddwa omu ku b’eŋŋanda zaffe oba mukwano gwaffe? (b) Abamu ku baali mikwano gya Yesu be baani?\n4 Bwe tufiirwa omu ku b’eŋŋanda zaffe oba mukwano gwaffe, tulumwa nnyo. Muli tuba tuwulira nga tetulina kye tuyinza kukolawo. Tuba tetusobola kuzzaawo bulamu bw’oyo aba afudde. Naye Bayibuli etubudaabuda. (Soma 2 Abakkolinso 1:3, 4.) Ka tulabeyo ekyokulabirako kimu ekiraga nti Yakuwa ne Yesu baagala nnyo okuzuukiza abantu baffe abaafa. Yesu bwe yali ku nsi, yateranga okukyalira Laazaalo ne bannyina, Maliza ne Maliyamu. Bonsatule abo baali mikwano gya Yesu. Bayibuli egamba nti, “Yesu yali ayagala nnyo Maliza ne muganda we, era ne Laazaalo.” Naye eky’ennaku ekiseera kyatuuka Laazaalo n’afa.—Yokaana 11:3-5.\n5, 6. (a) Yesu yakola ki bwe yalaba ab’eŋŋanda za Laazaalo awamu ne mikwano gye nga bakaaba? (b) Lwaki kituzzaamu nnyo amaanyi okumanya engeri Yesu gy’awuliramu ng’omuntu afudde?\n5 Yesu yagenda okubudaabuda Maliza ne Maliyamu. Maliza bwe yawulira nti Yesu ajja, yagenda ebweru w’ekibuga okumusisinkana. Wadde nga yali musanyufu okulaba Yesu, yamugamba nti: “Singa waliwo, mwannyinaze teyandifudde.” Maliza yakitwala nti Yesu yali aluddewo okutuuka. Oluvannyuma Yesu yalaba Maliyamu muganda wa Maliza ng’akaaba. Bwe yalaba nga banakuwavu, yawulira bubi nnyo, era n’akaaba. (Yokaana 11:21, 33, 35) Yawulira obulumi obw’amaanyi omuntu bw’awulira ng’afiiriddwa omuntu we gw’ayagala ennyo.\n6 Okukimanya nti Yesu naye alumwa nga ffe bwe tulumwa nga tufiiriddwa, kituzzaamu nnyo amaanyi. Yesu alinga Kitaawe. (Yokaana 14:9) Yakuwa alina obuyinza okuggirawo ddala okufa, era ajja kukuggyawo mu kiseera ekitali kya wala.\n7, 8. Lwaki Maliza yali tayagala jjinja liggibwe ku ntaana Laazaalo mwe yali, naye kiki Yesu kye yakola?\n7 Yesu bwe yatuuka ku ntaana omulambo gwa Laazaalo mwe gwali guteekeddwa, yasanga ku mulyango gwayo kuteekeddwako ejjinja eddene. Yesu yagamba nti: “Muggyeewo ejjinja.” Naye Maliza yali tayagala baliggyewo olw’okuba omulambo gwa Laazaalo gwali gumaze ennaku nnya mu ntaana. (Yokaana 11:39) Maliza yali tamanyi ekyo Yesu kye yali agenda okukola.\nAb’eŋŋanda za Laazaalo ne mikwano gye baasanyuka nnyo ng’azuukiziddwa!—Yokaana 11:38-44\n8 Yesu yagamba Laazaalo nti: “Fuluma!” Ekyo Maliza ne Maliyamu kye baalaba kyali kyewuunyisa nnyo. ‘Omusajja eyali afudde yafuluma ng’ebigere bye n’emikono gye bizingiddwako engoye.’ (Yokaana 11:43, 44) Laazaalo yali azzeemu okuba omulamu! Yali agenda kuddamu okubeera awamu n’ab’omu maka ge era n’emikwano gye. Baali basobola okumukwatako n’okwogera naye. Ekyo nga kyali kyewuunyisa nnyo! Yesu yali azuukizza Laazaalo.\n“MUWALA, NKUGAMBA NTI YIMUKA”\n9, 10. (a) Ani yawa Yesu amaanyi agaamusobozesa okuzuukiza abantu? (b) Lwaki ebyawandiikibwa ebyogera ku kuzuukira bya muganyulo nnyo gye tuli?\n9 Yesu yakozesa maanyi ge okuzuukiza abantu? Nedda. Ng’ekyokulabirako, Yesu bwe yali agenda okuzuukiza Laazaalo, yasooka kusaba Yakuwa n’amuwa amaanyi agaamusobozesa okumuzuukiza. (Soma Yokaana 11:41, 42.) Laazaalo si ye yekka eyazuukizibwa. Bayibuli eyogera ne ku muwala ow’emyaka 12 eyali omulwadde ennyo. Kitaawe Yayiro yali tamanyi kya kukola, bw’atyo ne yeegayirira Yesu awonye muwala we. Oyo ye mwana yekka gwe yalina. Bwe yali akyayogera ne Yesu, waliwo abasajja abajja ne bamugamba nti: “Muwala wo afudde! Lwaki otawaanya omuyigiriza?” Naye Yesu n’agamba Yayiro nti: “Totya, ba n’okukkiriza, muwala wo ajja kuba mulamu.” Awo Yesu n’agenda ne Yayiro. Bwe baatuuka ku nnyumba ya Yayiro, Yesu yalaba abantu abaali bakaaba. Yesu yabagamba nti: “Mulekere awo okukaaba, kubanga tafudde, wabula yeebase.” Kitaawe w’omuwala oyo ne nnyina bateekwa okuba nga baatandika okwebuuza Yesu kye yali ategeeza. Yesu yagamba abantu bonna bafulume ebweru, n’atwala kitaawe w’omuwala ne nnyina mu kisenge omuwala gye yali. Yesu yakwata omuwala ku mukono n’amugamba nti: “Muwala, nkugamba nti Yimuka.” Oyinza okuteeberezaamu essanyu bazadde b’omuwala lye baawulira omuwala oyo bwe yayimuka n’atandika okutambula! Baasanyuka nnyo kubanga Yesu yali azuukizza muwala waabwe. (Makko 5:22-24, 35-42; Lukka 8:49-56) Okuva ku lunaku olwo, buli lwe baalabanga muwala waabwe, bateekwa okuba nga bajjukiranga ekyo Yakuwa kye yabakolera okuyitira mu Yesu. *\n10 Abo Yesu be yazuukiza oluvannyuma baddamu ne bafa. Naye bye tusoma ku bantu abo bya muganyulo nnyo gye tuli kubanga bituwa essuubi. Yakuwa ayagala okuzuukiza abantu, era ajja kubazuukiza.\nBYE TUYIGIRA KU BYAWANDIIKIBWA EBYOGERA KU KUZUUKIRA\nOmutume Peetero yazuukiza omukyala Omukristaayo ayitibwa Doluka.—Ebikolwa 9:36-42\nEriya yazuukiza omwana wa nnamwandu.—1 Bassekabaka 17:17-24\n11. Omubuulizi 9:5 watulaga ki ku mbeera Laazaalo gye yalimu ng’afudde?\n11 Bayibuli ekiraga kaati nti “abafu tebaliiko kye bamanyi.” Bw’atyo ne Laazaalo bwe yali. (Omubuulizi 9:5) Nga Yesu bwe yagamba, Laazaalo yali ng’eyeebase otulo. (Yokaana 11:11) Laazaalo bwe yali mu ntaana, yali ‘talina ky’amanyi.’\n12. Tukakasiza ku ki nti Laazaalo yazuukizibwa?\n12 Yesu bwe yali azuukiza Laazaalo, waaliwo abantu bangi abaakiraba. N’abalabe ba Yesu baakitegeera nti yali akoze ekyamagero ekyo. Laazaalo yali mulamu, era obwo bwali bukakafu obulaga nti yali azuukiziddwa. (Yokaana 11:47) Ate era abantu bangi baagenda okulaba Laazaalo, n’ekyavaamu, bakkiriza nti Yesu yatumibwa Katonda. Abalabe ba Yesu tekyabasanyusa, era baakola olukwe okutta Yesu ne Laazaalo.—Yokaana 11:53; 12:9-11.\n13. Kiki ekitukakasa nti Yakuwa ajja kuzuukiza abantu abaafa?\n13 Yesu yagamba nti “bonna abali mu ntaana ez’ekijjukizo” bajja kuzuukizibwa. (Yokaana 5:28, obugambo obuli wansi) Ekyo kitegeeza nti abo bonna Yakuwa b’ajjukira bajja kuddamu babe balamu. Naye Yakuwa okusobola okuzuukiza omuntu, alina okuba ng’ajjukira buli kimu ekikwata ku muntu oyo. Naye ddala asobola okujjukira buli kimu ekikwata ku muntu eyafa? Lowooza ku buwumbi n’obuwumbi bw’emmunyeenye eziri mu bwengula. Bayibuli egamba nti Yakuwa amanyi erinnya lya buli emu ku zo. (Soma Isaaya 40:26.) Bwe kiba nti Yakuwa ajjukira erinnya lya buli mmunyeenye, kiba kitegeeza nti si kizibu n’akamu gy’ali okujjukira buli kimu ekikwata ku abo bonna b’ajja okuzuukiza. N’ekisinga obukulu, Yakuwa ye yatonda buli kimu, n’olwekyo, alina obusobozi obw’okuzuukiza abantu abaafa.\n14, 15. Ebigambo bya Yobu bituyigiriza ki ku kuzuukira?\n14 Yobu, omusajja eyali omwesigwa, yali akkiririza mu kuzuukira. Yabuuza nti: “Omuntu bw’afa, asobola okuddamu okuba omulamu?” Oluvannyuma yagamba Yakuwa nti: “Olimpita, nange ndikuyitaba. Olyagala nnyo omulimu gw’engalo zo.” Yobu yali akimanyi nti Yakuwa yeesunga nnyo ekiseera lw’alizuukiza abantu abaafa.—Yobu 14:13-15.\n15 Okukimanya nti wajja kubaawo okuzuukira kikuleetera kuwulira otya? Oyinza okuba nga weebuuza nti, ‘Ab’eŋŋanda zange ne mikwano gyange abaafa nabo banaazuukizibwa?’ Kitubudaabuda nnyo okukimanya nti Yakuwa ayagala nnyo okuzuukiza abantu abaafa. Kati ka tulabe Bayibuli ky’egamba ku baani abajja okuzuukizibwa ne wa we bajja okubeera.\n“BALIWULIRA EDDOBOOZI LYE NE BAVAAMU”\n16. Abanaazuukizibwa okubeera ku nsi banaabeera mu mbeera ki?\n16 Abo abaazuukizibwa mu biseera eby’edda baddamu ne babeera wamu n’ab’eŋŋanda zaabwe ne mikwano gyabwe wano ku nsi. Ekyo kijja kubaawo ne mu biseera eby’omu maaso, naye abo abanaazuukizibwa bajja kubeera mu mbeera nnungi nnyo. Lwaki tugamba bwe tutyo? Olw’okuba ku luno abo abanaazuukizibwa bajja kuba basobola okubeera ku nsi emirembe gyonna nga tebafa. Ate era embeera eneebaawo ku nsi ejja kuba ya njawulo nnyo ku eyo eriwo leero. Ensi ejja kuba teriimu ntalo, bumenyi bw’amateeka, wadde obulwadde.\n17. Baani abanaazuukizibwa?\n17 Baani abanaazuukizibwa? Yesu yagamba nti ‘bonna abali mu ntaana baliwulira eddoboozi lye ne bavaamu.’ (Yokaana 5:28, 29) Ate Okubikkulirwa 20:13 wagamba nti: “Ennyanja n’ereeta abafu abagirimu, n’okufa n’amagombe ne bireeta abafu ababirimu.” Ekyo kiraga nti obuwumbi n’obuwumbi bw’abantu bajja kuzuukizibwa. Omutume Pawulo naye yagamba nti ‘abatuukirivu n’abatali batuukirivu’ bajja kuzuukizibwa. (Soma Ebikolwa 24:15.) Ekyo kitegeeza ki?\nMu Lusuku lwa Katonda, abafu bajja kuzuukizibwa baddemu okubeera n’abantu baabwe\n18. ‘Abatuukirivu’ abanaazuukizibwa be baani?\n18 Mu bantu “abatuukirivu” abanaazuukizibwa mwe muli n’abaweereza ba Yakuwa abeesigwa abaaliwo nga Yesu tannajja ku nsi. Abantu nga Nuuwa, Ibulayimu, Saala, Musa, Luusi, ne Eseza bajja kuzuukizibwa baddemu okubeera wano ku nsi. Osobola okusoma ku bamu ku basajja n’abakazi abo mu Abebbulaniya essuula 11. Kati ate bo abaweereza ba Yakuwa abeesigwa abafa mu kiseera kyaffe? Nabo ‘batuukirivu,’ era bajja kuzuukizibwa.\n19. “Abatali batuukirivu” be baani, era kakisa ki Yakuwa k’agenda okubawa?\n19 Mu bantu ‘abatali batuukirivu’ abanaazuukizibwa mwe muli obuwumbi n’obuwumbi bw’abantu abataafuna kakisa kumanya Yakuwa. Wadde baafa, Yakuwa tabeerabiranga. Ajja kubazuukiza, era bajja kufuna akakisa okuyiga ebimukwatako n’okumuweereza.\n20. Lwaki abantu abamu tebajja kuzuukizibwa?\n20 Ekyo kiba kitegeeza nti abantu bonna abaafa bajja kuzuukizibwa? Nedda. Yesu yagamba nti abantu abamu tebajja kuzuukizibwa. (Lukka 12:5) Ani anaasalawo obanga omuntu asaanidde okuzuukizibwa oba tasaanidde kuzuukizibwa? Yakuwa ye Mulamuzi omukulu, naye awadde Yesu obuyinza “okuba omulamuzi w’abalamu n’abafu.” (Ebikolwa 10:42) Abantu ababi era abatali beetegefu kukyusa nneeyisa yaabwe tebajja kuzuukizibwa.—Laba Ekyongerezeddwako Na. 19.\nABANAAZUUKIBWA OKUGENDA MU GGULU\n21, 22. (a) Abagenda okubeera mu ggulu banaazuukizibwa na mubiri gwa ngeri ki? (b) Ani eyasooka okuzuukizibwa nga wa kubeera mu ggulu?\n21 Bayibuli egamba nti abantu abamu bajja kubeera mu ggulu. Omuntu bw’azuukizibwa nga wa kubeera mu ggulu, tazuukizibwa ng’alina omubiri ogw’ennyama. Azuukizibwa ng’alina omubiri ogw’omwoyo n’atwalibwa mu ggulu.\n22 Yesu ye muntu eyasooka okuzuukizibwa mu ngeri eyo. (Yokaana 3:13) Yesu bwe yattibwa, waayitawo ennaku ssatu Yakuwa n’amuzuukiza. (Zabbuli 16:10; Ebikolwa 13:34, 35) Yesu teyazuukizibwa ng’alina omubiri gwa nnyama. Omutume Peetero yagamba nti Yesu “yattibwa mu mubiri naye n’afuulibwa mulamu mu mwoyo.” (1 Peetero 3:18) Yesu yazuukizibwa ng’ekitonde eky’omwoyo eky’amaanyi! (1 Abakkolinso 15:3-6) Naye Bayibuli egamba nti si ye yekka eyali ow’okuzuukizibwa mu ngeri eyo.\n23, 24. Baani abali mu ‘kisibo ekitono’ Yesu kye yayogerako, era bali bameka?\n23 Yesu bwe yali anaatera okufa, yagamba abayigirizwa be abeesigwa nti: “Ŋŋenda okubateekerateekera ekifo.” (Yokaana 14:2) Kino kitegeeza nti abamu ku bagoberezi be ba kuzuukizibwa bagende babeere naye mu ggulu. Abanaagenda mu ggulu bali bameka? Yesu yalaga nti bandibadde batono; yabayita “ekisibo ekitono.” (Lukka 12:32) Omutume Yokaana atutegeeza omuwendo gwabwe. Agamba nti yalaba Yesu “ng’ayimiridde ku Lusozi Sayuuni [olw’omu ggulu], ng’ali wamu ne 144,000.”—Okubikkulirwa 14:1.\n24 Abo 144,000 bandizuukiziddwa ddi? Bayibuli egamba nti bandizuukiziddwa nga Yesu atandise okufuga mu ggulu. (1 Abakkolinso 15:23) Ekyo kye kiseera kye tulimu kati, era abasinga obungi ku 144,000 baamala dda okuzuukizibwa ne batwalibwa mu ggulu. Abo abakyali ku nsi mu kiseera kino, bwe bafa bazuukirirawo ne batwalibwa mu ggulu. Naye abantu abasinga obungi bajja kuzuukizibwa mu biseera eby’omu maaso babeere mu Lusuku lwa Katonda wano ku nsi.\n25. Kiki kye tujja okuyiga mu ssuula eddako?\n25 Mu kiseera ekitali kya wala, Yakuwa ajja kusumulula abantu bonna mu busibe bw’okufa, era okufa kujja kuggweerawo ddala! (Soma Isaaya 25:8.) Naye abo abagenda mu ggulu banaakolayo ki? Bayibuli egamba nti bajja kufuga ne Yesu mu gavumenti y’Obwakabaka bwa Katonda. Tujja kuyiga ebisingawo ku gavumenti eyo mu ssuula eddako.\n^ lup. 9 Mu Bayibuli mulimu ebyawandiikibwa ebirala ebyogera ku bantu abalala abaazuukizibwa, nga mu bano mwalimu abato n’abakulu, abasajja n’abakazi, Abayisirayiri n’abataali Bayisirayiri. Osobola okubasomako mu 1 Bassekabaka 17:17-24; 2 Bassekabaka 4:32-37; 13:20, 21; Matayo 28:5-7; Lukka 7:11-17; 8:40-56; Ebikolwa 9:36-42; 20:7-12.\nEKISOOKA: YAKUWA AJJA KUGGYAWO OKUFA\n“Omulabe alisembayo okuggibwawo kwe kufa.”—1 Abakkolinso 15:26\nBayibuli etubudaabuda etya nga tufiiriddwa?\n2 Abakkolinso 1:3, 4\nBwe tufiirwa omu ku b’eŋŋanda zaffe oba mukwano gwaffe, muli tuba tuwulira nga tetulina kye tuyinza kukolawo. Naye Bayibuli etubudaabuda.\nIsaaya 25:8; 26:19\nYakuwa asobola okuggirawo ddala okufa. N’abaafa ajja kubazuukiza.\nEKY’OKUBIRI: TULI BAKAKAFU NTI WAJJA KUBAAWO OKUZUUKIRA\n“Muwala, nkugamba nti Yimuka.”—Makko 5:41\nLwaki tuli bakakafu nti wajja kubaawo okuzuukira?\nYesu yazuukiza Laazaalo.\nMakko 5:22-24, 35-42\nYesu yazuukiza omuwala omuto.\nYokaana 11:41, 42\nYesu yazuukiza abafu ng’akozesa amaanyi Yakuwa ge yamuwa.\nAbantu bangi baalaba Yesu ng’azuukiza abafu. N’abalabe ba Yesu baakitegeera nti yali asobola okuzuukiza abafu.\nEKY’OKUSATU: YAKUWA AJJA KUZUUKIZA OBUWUMBI N’OBUWUMBI BW’ABANTU ABAAFA\n“Olimpita, nange ndikuyitaba. Olyagala nnyo omulimu gw’engalo zo.”—Yobu 14:13-15\nYokaana 5:28, 29\nAbo bonna Yakuwa b’ajjukira bajja kuzuukizibwa.\nAbatuukirivu n’abatali batuukirivu bajja kuzuukizibwa.\nYakuwa ajjukira erinnya lya buli mmunyeenye, n’olwekyo asobola okujjukira kalonda yenna akwata ku abo b’anaazuukiza.\nEKY’OKUNA: ABAMU BAZUUKIZIBWA OKUGENDA OKUBEERA MU GGULU\n“Ŋŋenda okubateekerateekera ekifo.”—Yokaana 14:2\nBaani abazuukizibwa okugenda okubeera mu ggulu?\n1 Peetero 3:18\nYesu ye yasooka okuzuukizibwa n’agenda mu ggulu.\nYesu yagamba nti abantu batono nnyo abajja okuzuukizibwa bagende babeere mu ggulu.\nYakuwa yalonda abantu 144,000 ab’okugenda mu ggulu.\nAbantu bwe Bafa Balaga Wa?\nWaliwo abantu munaana abaazuukizibwa aboogerwako mu Bayibuli. Biki bye baayogera ku mbeera gye baalimu nga bafudde?\nAbantu ba Katonda balina bingi bye bafaanaganya n’abo ababa bateekateeka okugenda okubeera mu nsi endala.\nEbibuuzo Ebiva mu Basomi—Jjuuni 2014


Yoswa 5 LCB - Awo bakabaka ba ab’Amoli abaali - Bible Gateway\n2 (B)Mu kiseera ekyo Mukama n’agamba Yoswa nti, “Weekolere obwambe obw’amayinja amoogi, okomole abasajja bonna Abayisirayiri abatakomolwanga.” 3 Bw’atyo Yoswa n’akola obwambe mu mayinja amoogi n’akomolera abasajja Abayisirayiri ku lusozi oluyitibwa Gibeyakalaloosi. 4 (C)Ensonga Yoswa kyeyava abakomola y’eno: abasajja Abayisirayiri abaava e Misiri nga mwe muli n’abalwanyi bonna, baafiira mu ddungu. 5 Abaava e Misiri bonna baali bamaze okukomolebwa, kyokka abaana baabwe abaazaalirwa mu ddungu tebaali bakomole. 6 (D)Abayisirayiri baamala emyaka amakumi ana nga batambula mu ddungu okutuusa bonna, nga mwe muli n’abalwanyi, lwe baafa ne baggwaawo, kubanga baagaana okugondera eddoboozi lya Mukama era kyeyava abalayirira nti talibaganya kutuuka mu nsi eyo gye yasuubiza bajjajjaabwe, ensi ekulukuta amata n’omubisi gw’enjuki. 7 Kale mu bifo byabwe Mukama yazzaawo baana baabwe era abo Yoswa be yakomola kubanga tebaakomolerwa mu kkubo. 8 (E)Bonna nga bamaze okukomolwa tebaava mu weema zaabwe mu lusiisira, okutuusa nga bamaze okuwona. 9 Mukama n’agamba Yoswa nti, “Okuva olwa leero mbaggyeeko ekivume ky’e Misiri.” Ekifo ekyo kyekyava kiyitibwa Girugaali n’okutuusa kaakano.\n10 (F)Awo Abayisirayiri bwe baali bakyasiisidde e Girugaali embaga ey’Okuyitako n’etuuka era ne bagirya akawungeezi ku lunaku olw’ekkumi n’ennya olw’omwezi, mu lusenyi lw’e Yeriko. 11 (G)Enkeera ne balya emmere ey’omu nsi y’e Kanani: emigaati egitali mizimbulukuse n’empeke ensiike. 12 (H)Okuva ku lunaku olwo lwe baalya ku mmere y’omu Kanani tebaddamu kufuna Maanu; olwo ne batandika kulyanga mmere ya mu nsi eyo.\n13 (I)Awo Yoswa bwe yali anaatera okutuuka e Yeriko bwe yayimusa amaaso n’alaba omusajja akutte ekitala ekisowole ng’amwolekedde. Yoswa kyeyava amusemberera n’amubuuza nti, “Oli ku ludda lwaffe oba ku lwa balabe baffe?” Ye n’amuddamu nti, 14 (J)“Siriiko ludda. Nze mukulu w’eggye lya Mukama era ntuuse.” Yoswa n’agwa wansi, n’avuunama n’amusinza era n’amubuuza nti, “Mukama wange, oŋŋamba ki omuddu wo?” 15 (K)Naye omukulu w’eggye lya Mukama n’amuddamu nti, “Yambulamu engatto zo kubanga ekifo kino mw’oli kitukuvu.” Ne Yoswa naye n’akola nga bwe yalagirwa.


Bukedde Online - Bamusobezzaako oluvannyuma ne bamutta\nBamusobezzaako oluvannyuma ne bamutta\nEkizimbe Omugagga Lwasa kyeyaguze kyolekedde...\nOlususu okufuukuuka kimumazeeko emirembe...\nENTIISA ebuutikidde abatuuze b’e Nakasajja mu ggombolola y’e Kyampisi e Mukono bwe basanze mutuuze munnaabwe ng’attiddwa ng’omulambo gwe gusuuliddwa mu kasiko.\nGwabadde gwambuddwaamu engoye nga kiteeberezebwa nti abaamusse baasoose kumusobyako.\nEyatiddwa ye Agnes Nansubuga 40, abadde ow’ebyamawulire ku lukiiko lw’abakyala olw’ekyalo kya Babumbi e Nakasajja ate ng’abadde akuba mayinja.\nOmwana eyabadde egenda ku luzzi ye yasoose okulaba omulambo gwe n’ategeeza abatuuze abaayanguye okutuuka era baagenze okwetegereza nga munnaabwe ye yattiddwa.\nAbatuuze bagamba nti ekiro ku ssaawa nga 8:00 baawulidde Nansubuga ng’alaajana nti temunzita kyokka ne batya okufuluma wabweru nga balowooza nti abaamagye bandiba nga be baabadde bamukutte olw’okutambula ekiro.\nAmangu ddala ng’ettemu lino lyakagwawo abatuuze baatandise omuyigo gw’okunoonya abasse Nansubuga ne bakwata Augustine Alimpise gwe baasanze mu kibira kya kalittunsi wabula poliisi n’ebamutaasaako ne mutwala n’emuggalira e Naggalama.\nWadde nga poliisi ono yamutaasizza abatuuze baagenze mu maaso n’okuyigga abalala abaabadde ne Alimpise ne bakwataako omu ng’adduka ayolekera bitundu bye Namansumbi ne bamukuba n’afa ng’atwalibwa mu ddwaaliro.


BISOME MU Afrikaans Albanian Amharic Armenian Aymara Bengali Bicol Bislama Bulgarian Cambodian Catalan Cebuano Chichewa Chinese (Simplified) Chinese (Traditional) Chitonga Chitumbuka Chuvash Cibemba Cinyanja Croatian Czech Danish Drehu Dutch Efik English Estonian Ewe Fijian Finnish French Ga Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Kannada Kazakh Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Kwangal Kwanyama Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malayalam Maltese Mambwe-Lungu Marathi Maya Myanmar Ndebele Ndonga Ngabere Norwegian Nyaneka Nzema Oromo Ossetian Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Solomon Islands Pidgin Spanish Sranantongo Swedish Tagalog Tahitian Tamil Tatar Telugu Thai Tigrinya Tiv Tok Pisin Totonac Tshiluba Tsonga Turkish Tuvaluan Twi Ukrainian Umbundu Venda Vietnamese Wallisian Waray-Waray Wayuunaiki Xhosa Yoruba Zande Zapotec (Isthmus) Zulu\n“LWAKI nze gwe kituuseeko? Lwaki Katonda alese ekizibu kino okuntuukako?” Ebyo bye bibuuzo omuvubuka ayitibwa Sidnei ow’emyaka 24, abeera mu Brazil bye yeebuuza. Yagwa ku kabenje n’alemala, n’aba nga wa kutambulira mu kagaali k’abalema obulamu bwe bwonna.\nAbantu abamu bwe bafuna ebizibu eby’amaanyi gamba ng’okugwa ku kabenje, okulwala, okufiirwa, okukosebwa akatyabaga, oba entalo, bayinza okulowooza nti Katonda tabafaako. Kya bulijjo omuntu okuwulira bw’atyo. Ne Yobu omuweereza wa Katonda eyaliwo mu biseera eby’edda naye yawulira bw’atyo bwe yafuna ebizibu eby’amaanyi. Olw’okuba yali tamanyi nsibuko ya bizibu ebyo, yanenya Katonda ng’agamba nti: “Nkukaabira so tonziramu: Nnyimirira, n’ontunuulira. Okyuse okuba omukambwe gye ndi: olw’amaanyi ag’omukono gwo onjigganya.”—Yobu 30:20, 21.\nYobu yali tamanyi nsonga lwaki yali abifuna ebizibu. Eky’essanyu, ffe Bayibuli etubuulira ensonga lwaki ebizibu ng’ebyo biyinza okututuukako era n’engeri gye tusaanidde okubikwatamu.\nKATONDA AYAGALA TUBONEEBONE?\nBayibuli eyogera bw’eti ku Katonda: “By’akola bituukiridde, amakubo ge gonna ga bwenkanya. Katonda omwesigwa ataliimu butali bwenkanya; mutuukirivu era mwenkanya.” (Ekyamateeka 32:4, NW) Kati olwo kiba kituufu okulowooza nti Katonda ‘omutuukirivu era omwenkanya’ ayagala abantu baboneebone oba nti abaleetera ebizibu asobole okubagezesa alabe obanga bamwagala?\nN’akatono, kubanga Bayibuli egamba nti: “Omuntu yenna bw’agezesebwanga tagambanga nti: ‘Katonda y’angezesa.’ Kubanga Katonda tayinza kugezesebwa na bintu bibi era ye kennyini tagezesa muntu yenna.” (Yakobo 1:13) Mu butuufu, Bayibuli eraga nti Katonda yatonda abantu babeere mu bulamu obulungi. Yawa abantu ababiri abaasooka, Adamu ne Kaawa, amaka agalabika obulungi, ebintu byonna bye baali beetaaga, era n’omulimu ogwandibaleetedde essanyu. Katonda yabagamba nti: “Mweyongerenga mwalenga mujjuze ensi mugirye.” Adamu ne Kaawa tebaalina nsonga yonna yandibaleetedde kulowooza nti Katonda tabafaako.—Olubereberye 1:28.\nNaye leero embeera nzibu nnyo. Okumala emyaka mingi abantu babonyeebonye nnyo. Bayibuli egamba nti: “N’okutuusa kati ebitonde bisindira wamu era birumirwa wamu.” (Abaruumi 8:22) Kiki ekyasoba?\nLWAKI ABANTU BABONAABONA?\nOkusobola okumanya ensonga lwaki waliwo okubonaabona, tusaanidde okumanya engeri gye kwatandikamu. Malayika omubi ayitibwa Sitaani, yasendasenda Adamu ne Kaawa okujeemera Katonda. Katonda yali abateereddewo omutindo gw’okwawulawo ekituufu n’ekikyamu era ekyo yakiraga ng’abagaana okulya ku ‘muti ogw’okumanya ekirungi n’ekibi.’ Sitaani yagamba Kaawa nti bwe bandijeemedde Katonda tebandifudde. Mu kwogera ebyo, yalinga agamba nti Katonda mulimba. Sitaani era yanenya Katonda olw’obutawa bantu ddembe lya kwesalirawo kituufu na kikyamu. (Olubereberye 2:17; 3:1-6) Sitaani yalinga ategeeza nti abantu bandibadde bulungi nga tebafugibwa Katonda. Ebyo byonna byaleetawo ekibuuzo kino ekikulu: Katonda y’agwanidde okufuga?\nSitaani era yagamba nti abantu baweereza Katonda olw’okuba alina by’abawa. Sitaani bwe yali ayogera ku Yobu, omusajja eyali omwesigwa, yagamba Katonda nti: “Tomukomedde lukomera okumwetooloola ye n’ennyumba ye ne byonna by’alina, enjuyi zonna? . . . Naye kaakano golola omukono gwo okome ku byonna by’alina, kale alikwegaanira mu maaso go.” (Yobu 1:10, 11) Wadde ng’ebigambo ebyo Sitaani yabyogera ku Yobu, Sitaani yalaga nti abantu baweereza Katonda olw’okuba alina by’abawa.\nKATONDA YANDIGONJODDE ATYA OKUSOOMOOZA OKWO?\nKatonda yandigonjodde atya okusoomooza okwo Sitaani kwe yaleetawo? Olw’okuba Katonda alina amagezi mangi, yali amanyi engeri esingayo obulungi gye yandigonjoddemu ensonga ezo. (Abaruumi 11:33) Yasalawo okuleka abantu okwefuga bokka okumala ekiseera era ebyo ebivuddemu biraga nti y’agwanidde okufuga abantu.\nEmbeera embi eri mu nsi leero eraga nti obufuzi bw’abantu bulemereddwa. Ng’oggyeeko okuba nti gavumenti z’abantu ziremereddwa okuleeta essanyu, emirembe, n’obutebenkevu, era zoonoonye ensi. Ekyo kikwatagana bulungi n’ebigambo bino ebiri mu Bayibuli: “Tekiri mu muntu atambula okuluŋŋamyanga ebigere bye.” (Yeremiya 10:23) Obufuzi bwa Katonda bwe bwokka obusobola okuleetera abantu emirembe, essanyu, n’obutebenkevu ebya nnamaddala, kubanga ekyo kye kigendererwa kya Katonda.—Isaaya 45:18.\nKati olwo, Katonda anaatuukiriza atya ekigendererwa kye ekyo? Yesu yayigiriza abagoberezi be okusaba nti: “Obwakabaka bwo bujje. By’oyagala bikolebwe mu nsi nga bwe bikolebwa mu ggulu.” (Matayo 6:10) Katonda ajja kuggyawo ebintu byonna ebireetera abantu okubonaabona ng’ayitira mu Bwakabaka bwe. (Danyeri 2:44) Obwavu, obulwadde, n’okufa, byonna bijja kuggwaawo. Bwe kituuka ku bwavu, Bayibuli egamba nti Katonda ajja ‘kusaasira abaavu.’ (Zabbuli 72:12-14) N’obulwadde bujja kuggwaawo. Bayibuli egamba nti: “N’oyo atuulamu talyogera nti Ndi mulwadde.” (Isaaya 33:24) Ate abo abaafa? Yesu yagamba nti: “Ekiseera kijja bonna abali mu ntaana lwe baliwulira eddoboozi lye ne bavaamu.” (Yokaana 5:28, 29) Ebisuubizo ebyo bituzzaamu nnyo amaanyi!\nBwe tukkiririza mu bisuubizo bya Katonda, tetujja kuggwaamu maanyi\nEBINAATUYAMBA OBUTAGGWAAMU MAANYI\nOluvannyuma lw’emyaka 17, Sidnei eyayogeddwako ku ntandikwa yagamba nti: “Sinenyangako Yakuwa Katonda olw’akabenje ke nnafuna, naye ekituufu kiri nti mu kusooka nnalowooza nti yali tanfaako. Ebiseera ebimu mba mwennyamivu nnyo, era nkaaba bwe ndowooza ku bulemu bwe nnafuna. Naye Bayibuli ennyambye okukitegeera nti akabenje ke nnafuna tekyali kibonerezo okuva eri Katonda. Bayibuli egamba nti ‘ebiseera ebizibu n’ebintu ebitasuubirwa bitutuukako ffenna.’ Okusaba Yakuwa n’okusoma ebyawandiikibwa ebikwata ku mbeera gyendimu binnnyambye okusigala nga ndi munywevu mu by’omwoyo n’obutaggwaamu maanyi.”—Omubuulizi 9:11; Zabbuli 145:18; 2 Abakkolinso 4:8, 9, 16.\nOkujjukira ensonga lwaki Katonda akyaleseewo okubonaabona era n’engeri gye kujja kuggibwawo kituzzaamu nnyo amaanyi. Bayibuli etukakasa nti Katonda “awa empeera abo abafuba okumunoonya.” Tewali n’omu akkiririza mu Katonda awamu ne mu Yesu aliggwaamu amaanyi.—Abebbulaniya 11:6; Abaruumi 10:11.\nKatonda y’Atuleetera Okubonaabona?


Bukedde Online - Amayirungi: Abantu be gawaniridde banadda wa Palamenti bw'eneegawera?\nAmayirungi: Abantu be gawaniridde banadda wa Palamenti bw'eneegawera?\nYunivaasite y'e Ndejje eggaddwa lwa bayizi kwekalakaasa\n'Amaka tugaddukanyiza ku wayini'\nAdded 20th November 2014\nWALIWO okusika omuguwa mu Palamenti, ababaka abali ku kakiiko akayisa amateeka ku biragalalagala kaleese ekiteeso ky’okuwera amayirungi.\nBya EDWARD SSERINNYA NE HERBERT MUSOKE\nWALIWO okusika omuguwa mu Palamenti, ababaka abali ku kakiiko akayisa amateeka ku biragalalagala kaleese ekiteeso ky’okuwera amayirungi. Wabula ababaka abalala bakiwakanya nnyo, bagamba nti bwe kyakuleetawo obumenyi bw’amateeka.\nAbabaka okuli, Alice Alaso (Serere), Olivia Kwagala (Iganga), Naome Kaabule (Luuka), Samuel Ssemugaba (Kiboga west) Dr. Lulume Bayiga owa Buikwe South n’abalala bawagira etteeka okuyisibwa eriwera Amayirungi nti kuba gavuddeko abantu okutabuka emitwe n’okunaabuka ensonyi ne batandika okwenyigira mu bikolobero n’obumenyi bw’amateeka.\nAbaliwakanya okuli Muwanga Kivumbi ne Mariam Nalubega abakiikirira Butambala ne Medard Lubega Sseggona bagamba nti okuwera Amayirungi kyakuvaako abantu bangi okufiirwa emirimu n’okusannyalaza enkulaakulana mu bitundu byabwe. Bano baagala amayirungi gawanduukululwe ku lukalala lw’ebiragalagala eby’omutawaana.\nOmubaka w’e Nakawa Fred Ruhindi we yabasoomolezza nti, okuwagira abagalima oba totunuulidde bulabe bwe gatuusa ku bantu abagakozes.\nAwagira nti gasaanye gawerebwe oluvannyuma lw’okusomesa abalimi akabi akagalimu n’okubabuulira nti basobola okudda ku birime ebirala. Sseggona ayagala etteeka eriwera ebiragalagala liyite wabula baggyemu Amayirungi gokka kubanga lipoota ya bannassaayansi ku Mayirungi ekontana, kuba abamu bagamba nti galina obulabe ate abalala tegalina.\nAkakiiko bwe kaakoze okunoonyereza ku biragalalagala eby’obulabe mu ggwanga, Amayirungi gateekeddwa mu kya 20, sigala mu kya kutaano, omwenge mu kya mwenda, ate ebyo byo ku katale kwebiri.\nAbawagira Amayirungi babuuza nti: Lwaki tebasooka kuwera mwenge naye ne balandukira ku Mayirungi agali mu 20? Akawaayiro 11, mu tteeka lino kaagala okuwera Amayirungi mu mbeera zonna nga keesigama ku bulabe bwe galina eri obulamu bw’abantu.\nSsentebe w’akakiiko akakola ku kulwanyisa ebiragalalagla mu Palamenti, Benny Bugembe bwe yabadde ayanjula lipoota y’akakiiko yagambye nti mu 2005 minisitule y’ebyobulamu yalaga ng’abantu mu Uganda 5 -10 ku 100 baali bakozesa ebiragalalagala omuli enjagala, amayirungi, taaba, amafuta g’ennyonyi, walagi n’ebirala.\nMawejje Wasswa, omu ku balimi b’amayirungi e Nakirama.\nVincent Kizito, Ssentebe w’ekibiina kya, Wakiso Miraa Growers & Dealers Association Ltd (MIGADAW), ekigatta abalimi n’abasuubuzi b’Abayirungi mu Wakiso, Butambala, Buikwe ne Kampala agamba nti, omulimu gw’okulima amayirungi mu bitundu bino gwe gubayimirizzaawo.\nYagambye nti ababaka beekube mu kifuba: Bw’otegereza embeera y’ebyenfuna mu ggwanga, bw’owera amayirungi olwo abagalima bagenda kudda wa?\n“Kisaanye basooke okunoonyereza nga tebannagawera, kuba n’ebirime ng’ebitooke n’emmwaanyi bikaze,” bwe yagambye.\nAgamba: Amayirungi gatonzeewo emirimu kuba mu Wakiso mulimu abalimi abasoba mu 24,950, Butambala 16,000, Buikwe 7,150 ate mu Kampala mulimu abasuubuzi abasoba mu 1,030 nga bano bakozesa abantu abasoba mu 147,690.\nBano bonna balina famire ezibayimiriddeko, n’olwekyo okusaanyawo omulimu gw’Amayirumngi kuba kwekuba ssasi mu kigere.”\nAmayirungi gamaze mu Uganda emyaka egisoba mu 70 nga galimibwa mu disitulikiti ezisoba mu 20. Gaaleetebwa Sheikh Omuwarabu eyali asomesa Bamaseeka e Butambala era nga gye gasooka okulimibwa. Kizito agamba nti ye omwezi afuna 600,000/- mu bikolo ebitono ennyo by’alina awaka.\nSTEPHEN KATUNZE, MUNKABIRA NSAGGU\nNze okukulima Amayirungi nnatunda nnyumba yange e Mutundwe mu 2001 olwo ssente ze nafuna ne nzija ngula eno yiita 20 kwe nkolera buli kimu ekyange.\nMu kiseera kino wano waali kibira etaalina kikolerwako. Bwe namala okusimba Amayirungi natandika okukola ebintu ebirala era nga mu kiseera kino nayingira omulimu gw’obulunzi nga nnunda enkoko z’amagi nga nina enkoko ezisoba mu 10,000.\nNina ekiruubirirwa kya kulunda enkoko 50,000 era ng’olwokuba nti nakiraba ng’amayirungi ganfunira kiralu, nasalawo okukozesaako yiika emu n’ekitundu yokka ku ttaka lino ku birala era ng’olw’okuba nnina akafo kafunda nnatandise okuzimba ebiyumba bya kalina mwe ng’enda okuzirundira.\n‘Abasawo bakakasizza nti Amayirungi tegakosa bwongo’\nKATUNZE agamba: Gavumenti ekimanye nti Amayirungu ge tulina galiisa abantu bangi ddala okuva ku ffe abalimi, abakozi, abakungula, abavuzi b’ebidduka nga bodaboda, abasuubuzi , ab’amazzi n’abalala.\nOlw’okuba nti ekitundu kyaffe kisingamu busozi, mu kiseera ky’ekyeya kikala nnyo.\nNasima oluzzi lw’omu ttaka wansi nga nkozesa masannyalaze okukuba amazzi gano okugassa mu ttanka mwe gava okufukirira era nga wano nkozesa ssente ezisoba mu kakadde ku masannyalaze.\nOlw’okuba nti amazzi gabeera getaagisa mangi mpangisa ebimotoka ebireeta amazzi nga wano nkozesa obukadde obusoba mu bubiri buli wiiki.\nMu musiri guno nsobola okufunamu obukadde obusoba mu 20 omwezi n’ensobola okukola byonna bye nkola kuba n’amasannyalaze okutuuka mu kitundu kino gaali maanyi gange nga nkozesa ssente okuva mu mayirungi.\nNze ndowooza nti mu kifo ky’okuwera Amayirungi, Gavumenti esseewo amateeka agalambika enkozesa n’okulung’amya byonna ebigatwatako.\nE South Afrika bagakolamu amajaani agayitibwa ‘Green Tea’ era ng’abantu bangi mu Uganda bagagula. E Thailand gakolebwamu eky’okunywa ekiyitibwa ‘Mikoshi Green Tea’ nga mu supamaketi kigulibwa 3,500/-.\nMu ngeri y’emu twafuna bamusigansimbi okuva e South Afrika nga baagala tubaguzenga amayirungi ttani 2000 buli mwezi kyokka nga tetugalina era ssente ne zitusuba.\nProssy Nakazibwe ne Edith Nabukalu nga basiba amayirungi.\nMAWEJJE WASSWA E NAKIRAMA\nTulimye Amayirungi emyaka egisoba mu 10 wamu n’okugalya naye tewali gwe gaali gatabudde.Ekizibu kyokka kiri ku bantu abagalya nga bagatabika n’ebintu ebirala naddala enjaga, walagi w’omu buveera n’ebirala.\nPAUL KAWOOYA, SSAABAKRISTU W’E NSAGGU\nObulamu bwange bwonna mbumaze mu mulimu guno kuba mwangu gwa kukola ate nga gufuna kuba ssente mweziri.\nMu Mayirungi mwe tuggya ssente ezisomesezza abaana baffe okutuukira ddala ku matendekero ga waggulu ekiyambye ennyo okulwanyisa obutamanya n’obutasoma mu bitundu byaffe.\nNze ndowooza nti ababaka nga tebannabaga tteeka, bandibadde bafuna abakugu mu by’obwongo ne bakola okunoonyereza okumala ku birungo ebiri mu Mayirungi n’engeri gye bikosaamu obwongo bw’abantu kuba abasinga batambulira ku bye bawulira naye nga tebabimanyi wadde okubikakasa.\nISMAIL KIBUUKA 52\nNdya Amayirungi naye sirina buzibu bwonna bwe nnali ngafunyeemu.\nOluvannyuma lw’emmwaanyi okufa, twagezaako ebitooke kyokka nabyo byalumbibwa akawuka era ne bifa. Muwogo gwe twalimanga okufunamu ssente ng’afiira mu ttaka olw’obuwuka, Amayirungi gabadde tegannaba kufuna bulwadde.\nSSENTEBE LC 1 MUNKABIRA, MIKE NSEREKO\nMbadde ku bukubulembeze bw’ekyalo kino okuva mu 1996, enkulaakulana tugifunye mu Mayirungi. Ebiseera by’emabega ng’abasomye tubawulira mu byalo birala naye kati buli matikkira ku kyalo kuno tubeera n’abayizi abawera abamalirizza emisomo mu yunivasite.\nObumenyi bw’amateeka bukendedde nnyo naddala obubbi kuba abantu abasinga bakeera ku makya ssaawa nga 11:00 okugenda okukola ate nga bakimanyi nti bagenda kusasulwa.\nKino kiyambye nnyo abantu okutereka ssente n’okwezimba era nga bangi abazimbye amayumba amalungi.\nWaliwo ekkobaane okufiiriza abantu nga bwe baakola ku Vanilla e Mukono!\nKasozi agamba nti oluvannyuma lwa Gavumenti okutandika okulaga nga bwerina enteekateeka z’okuwera Amayirungi agatuyimirizaawo, twasalawo okutandika okukola okunoonyereza tukakase oba nga ddala ebyogerwa ku kireme kyaffe bituufu tukyesonyiwe.\nTwagenda mu minisitule y’ensonga z’omunda mu laabu ya gavumenti (Directorate of Government Analytical Laboratory), e Wandegeya okunoonyereza era lipoota ya Dr. David Mutende eraga nti Amayirungi galimu ebirungo ebicamula obwongo bw’omuntu kyokka nga si byabulabe nnyo eri obulamu gwaffe.\nMu ngeri y’emu lipoota eyafulumizibwa Dr. Archileo N. Kaaya, akulira ekitongole kya Food Technology and Nutrition mu Makerere University eyafulimizibwa nga 05,02,2014 yalaga nti Amayirungin galimu ebirungo ebivaamu amaanyi, Potassium ne Vitamini C ne Phenolic Compounds.\nYalaga nti ebirungo bino birina omugaso mu bulamu bw’omuntu okuli okukwanaganya puleesa mu musaayi, okukuuma omutima nga gukuba bulungi, okuyamba ku ntambuza y’omusaayi mu misuwa, okwongera ku bungi bw’omusaayi ogugenda ku bwongo n’ebirala.\nMungeri y’emu lipoota eraga nti ebirungo ebina okuli, Cathine, Cathenone, Norephedrine ne Phellandrone biccamula obwongo bw’omuntu n’okutamiiza nga biyitiridde bikola obutundu 0.086 ku 100 ku birungo ebiri mu mayirungi.\nEbirungo bino era bifulumizibwa mu kikoola ekimaze okunogebwa okuyita mu mazzi ge kifulumya era nga mu ssaawa emu n’ekitundu ebirungo ekya Cathine ne Cathenone bibeera biweddemu ate mu ssaawa 12 ebibiri ebisigadde nabyo bivaamu.\nEra yalaga nti mu 1980, ekitongole ky’ebyobulamu mu nsi yonna (WHO), kyalaga wadde Amayirungi galimu ebirungo ebisobola okutabula obwongo bw’omuntu ebirungo bino bitono bw’ogeraageranya n’omwenge ne taaba.\nDr. Kaaya yategeeza nti abantu abalya Amayingi basaanidde okuyambibwako nga balambikibwa ku ngeri ennung’amu gye basobola okugakozesa kuba galina omugaso mu bulamu bwabwe.\nOmwogezi wa poliisi mu Kampala n’emiriraano, Fred Enanga agamba nti nga poliisi babadde batambulira ku mateeka agaliwo naye nga kigambibwa nti Amayirungi kimu ku bisinze okutabula abantu emitwe.\n“Wabula waliwo abagamba nti amayirungi gano baliko bye gayambye ng’okukuuma baddereeva nga batunula ne kitangira obubenje, okuwonya endwadde n’ebirala kyokka mu ngeri y’emu tusaanira okutunuulira engeri gye galeetamu obumenyi bw’amateeka kuba bangi be tukwatidde mu bumenyi bw’amateeka nga balina ebikoola bino mu nsawo,” bwe yagambye.\nAmayirungi: Abantu be gawaniridde banadda wa Palamenti bw’eneegawera?\nOw''e Bungereza awangudde empaka za Miss Uganda 2013\n'Minisita Migereko ayongere annyonnyole ku za busuulu empya'\nEyankubya ttatu ku mukono andeseewo\n'Ente okumpa amata ngiwa ebidomola by'amazzi 4'\nNayingira obulimi bw'ekikugu nkyuse endowooza ya Bannayuganda


Bukedde Online - Abakolera mu Owino balaajanidde Gav't: "Emmaali yaffe eyonooneka"\nAbakolera mu Owino balaajanidde Gav't: "Emmaali yaffe eyonooneka"\nOmuwanika wa Buganda Waggwa Nsibirwa ayogedde ku nteekateeka y'okumaliriza amasiro\nOmubaka Kato Lubwama bamulongoosezza omulu...\nAdded 7th July 2020\nABASUUBUZI abakolera mu katale ka St.Balikudembe balaze obutali bumativu olw'abeebyokwerinda okubagaana okutaasa emmali yaabwe omuli engoye ezayonooneddwa mukoka eyaleteddwa enkuba eyakedde okutonya ku Mmande ku makya.\nAbakozi abakolera mu Owino balaajanidde Gavumenti ku mmaali yaabwe\nBano abakulembedwa ssentebe w'akatale ka St. Balikuddembe Godfrey Kayongo beemulugunyiza olwa kye baayise ebitongole bya gavumenti okuli; KCCA n'abeebyokwerinda okuleka abatembeeyi n'abasuubuzi abakolera ku nguudo z'omu Kampala wakati wamu n'ebizimbe ebyenjawulo okuli,Ham ne Kikuubo okugira nga bakola emirimu gyabwe ng'ate bo tebakirizibwa wadde okuyingira mu katale okukebera ku mmaali yaabwe gye balumiriza nti etandika n'okwonooneka olw'omuggalo.\n"Tuli banyiivu olw'obusosoze gavumeni bwetandise okwoolesa mu kiseera kya COVID-19 kino bwe yakirizaako abatembeeyi n'abasuubuzi okukolera ku nguudo awatali kubatiisa kukwatibwa kirwadde kya COVID-19 mu kibuga wakati kyokka negaana ffe abakolera mu butale omuli' n'amateeka g'okwetangira ekirwadde kino agatuweebwa minisitule y'ebyobulamu",bwatyo Kayongo n'abamu ku bakyala abakulembeddwa Rose Nabunya ne Mary Nankyai bwe bategeezeza wakati mu busungu nga bali mu lukiiko lwa banamawulire.\nAbasuubuzi abalala okwabadde Winnie Kabanda amanyiddwa nga "ssenga smart" balaze emivumba gy'engoye ze bategeezeza nti zayononeddwa mukoka eyaleteddwa enkuba eyakedde okutonnya ku Mande ku makya ne ganjalira mu sitoowa zabwe ng'eno bwe bakukuluma olwa loosi gye bagambye nti ebalirirwamu obukadde bw'ensibi gavumenti gye yabakozeseza.\nBalikuddembe Godfrey Kayongo\nOkusabira Andrew Patrick Luwandagga e Namirembe\nNnumiddwa okuva ku mupiira - Mwesigwa\nBeti Kamya abotodde ekyama lwaki yeegatta ku Museveni\nAsaze muganziwe n'amuyiwa ebyenda\nSsemaka akutte omusiguzi ne mukazi we nga basinda omukwano n'amufumita ebiso n'amutta\nOmusajja asanjaze famire Abantu boogedde ye naye ne yetta


Carlo Ancelotti ye yafuumuddwa oluvannyuma lwa wiiki ezisoba mu nnya ng’agugulana ne nnannyini ttiimu eno, Aurelio De Laurentilis wamu n’abamu ku bassita baayo.\nNapoli yawuttudde Genk (4-0) ku butaka n’ekulembera ekirimu Liverpool ne Salzburg kyokka nnaggagga Laurentilis tekyamulobedde kukwata kyambe.\nKino kiddiridde Napoli okumala emipiira 9 nga tewangula mu liigi ya Yitale (Serie A) kyokka nga bino byonna bikulemberwa obutakkaanya obwaliwo wakati wa Ancelotti n’omugagga oluvannyuma lwa Napoli okulemagana ne Genk mu Belgium.\nOmugagga yayita ttiimu yonna mu lusirika, bassita abasinga ne bakiwakanya ne Ancelotti n’abeeyungako, ekyanyiiza Laurentilis ne boodi yonna nti kwali kuyisa maaso mu mugagga.\nAncelotti yatendekako Chelsea, AC Milan, Bayern ne Real Madrid era kigambibwa nti Gennaro Gattuso, eyali ssita we nga bakukumba ebikopo mu AC Milan, y’ateekateeka okumusikira.\nOlwawulidde amawulire g’okugobwa mu Napoli, Arsenal ne Everton ne zizina gunteese nga zaagala kumuperereza azitendeke.\nEBIKULU MU BUKEDDE W'OLWOKUBIRI


Baibuli y'Oluganda - ENDAGAANO ENKADDE - Yeremiya 23\nYeremiya - Essuula 23\nZisanze abasumba abazikiriza abasaasaanya endiga ez'omu ddundiro lyange! bw'ayogera Mukama.\n2 Mukama Katonda wa Isiraeri kyava ayogera bw'ati eri abasumba abaliisa abantu bange nti Musaasaanyizza ekisibo kyange ne mubagoba, so temwabalambula; laba, ndireeta ku mmwe obubi obw'ebikolwa byammwe, bw'ayogera Mukama.\n3 Era ndikuŋŋaanya abafisseewo ku kisibo kyange okubaggya mu nsi zonna gye nnabagobera, ne mbakomyawo mu bisibo byabwe; era balyala balyeyongera.\n4 Era ndissaawo abasumba ku bo abalibaliisa: kale nga tebakyatya nate so tebalikeŋŋentererwa, so tewaliba balibula, bw'ayogera Mukama.\n5 Laba, ennaku zijja, bw'ayogera Mukama, lwe ndirosa eri Dawudi Ettabi ettuukirivu, era alifuga nga ye kabaka, era alikola eby'amagezi, era alituukiriza emisango n'eby'ensonga mu nsi.\n6 Mu mirembe gye Yuda alirokoka ne Isiraeri alibeera mirembe: era lino lye linnya ye ly'alituumibwa nti Mukama bwe butuukirivu bwaffe.\n7 Laba, ennaku kyeziva zijja, bw'ayogera Mukama, lwe batakyayogera nate nti Nga Mukama bw'ali omulamu eyaggya abaana ba Isiraeri mu nsi y'e Misiri;\n9 Ebya bannabbi. Omutima gwange munda yange gumenyese, amagumba gange gonna gakankana; nninga omutamiivu, era ng'omuntu awanguddwa omwenge; ku lwa Mukama n'olw'ebigambo bye ebitukuvu.\n10 Kubanga ensi ejjudde abenzi; kubanga ensi ekungubaga olw'okulayira; amalundiro ag'omu ddungu gakaze; n'amagenda gaabwe mabi, n'amaanyi gaabwe si malungi.\n11 Kubanga nnabbi era ne kabona boonoonefu; weewaawo, mu nnyumba yange mwe nnalabira obubi bwabwe, bw'ayogera Mukama.\n13 Era ndabye obusirusiru ku bannabbi ab'e Samaliya; balagula ku lwa Baali ne bakyamya abantu bange Isiraeri.\n14 Era ndabye ekigambo eky'ekivve ne ku bannabbi ab'e Yerusaalemi; benda era batambulira mu by'obulimba, ne banyweza emikono gy'abo abakola obubi, ne wataba akyuka okuleka obubi bwe: bonna bafuuse gye ndi nga Sodomu, n'abali omwo nga Ggomola.\n24 Waliwo ayinza okwekweka mu bifo eby'ekyama ne simulaba? bw'ayogera Mukama. Sijjula ggulu n'ensi? bw'ayogera Mukama.\n28 Nnabbi aloota ekirooto abuulirenga ekirooto, n'oyo alina ekigambo kyange ayogerenga ekigambo kyange n'obwesigwa. Ebisusunku kiki okwenkana n'eŋŋaano? bw'ayogera Mukama.\n34 Ne nnabbi ne kabona n'abantu abalyogera nti Omugugu gwa Mukama, ndibonereza omuntu oyo n'ennyumba ye.\n37 Bw'oti bw'oba ogamba nnabbi nti Mukama akuzzeemu ki? era nti Mukama ayogedde ki?